
ESIKÕNE. 


Esil olev teos on eepose Kalevipoja esitus. 

Ta on tekkinud kooli tarvetest. Eesti tütarlaste 
gümnaasiumis mitu aastat Kalevipoega õpetades oli selle 
töö kirjutaja juba aastate eest otsusele jõudnud, et 
lugulaulu läbivõtmise aegu tähelepanemine tuleb pea- 
asjus sisulise poole pääle pöörda. 

Ja kõigist keelelistest, stiililistest ja muulaadi- 
listest ebatasasustest ja puudustest hoolimata on Ka- 
levipoeg ikkagi meie kirjanduse suurteos. Ta on nagu 
varaait, mis sisaldab kõige erilaadilisemaid rahvaluule 
aineid suures paljuses ja kirjavas mitmekesisuses. 

Kalevipoeg on teiste sõnadega meie rahvaluule 
ainete kõige suurem koondus, mis senni olemas on. 
Ja seesugusena kajastab ta eneses suurtes joontes XIX- 
aastasaja esimese pooliku arusaamise ja käsituse meie 
rahvaluulest ja kirjandusest üleüldse. 

Sellepärast peame Kalevipoega tundma. Ja nii pea- 
me teda samuti hindama. 

Järgneva esituse kirjutaja on arvanud, et Kalevi- 
poja = väärtuste omandamine kohase proosa - esi- 
tuse kaudu, veelgi hõlpsamaks tehakse kui lugulaulu 
ennast lugedes, vähemast koolides, kus stiililised eba- 
tasasused ja pikavesisus õpilased kergesti ära võib vä- 
sitada Kui soomlased seda Kalevalast kaebavad, mis 
siis Kalevipojast kõnelda. 


Ja selle tõttu loeb teose kokkuseadja Kalevipoja 
proosaesituse avaldamise õigustatuks. Ta loeb selle õi- 
gustatuks ka Kunderi Kalevipoja esituse kõrval, mis 
mitmeti juba vananenud on, ajanõudeid enam ei jaksa 
täita ja haruldaseks on jäänud. 

Koguni, ta loodab, et ta esil oleva teose avalda- 
misega tunduva puuduse meie koolikirjanduses ja kir- 
janduses ülepää tasub. 

Tuleb aeg ehk aitab seegi raamat omast kohast 
pisut jälle huvitust elustada, mida meie kangelaselugu, 
omade, muu seas esteetilistegi väärtuste tõttu, ometi 
teenib. 

Teose keeles ja stiilis on püütud seda lihtsust, suure- 
joonelisust ja selgust taotada, mis meie muinasjutu proo- 
sale omane on. 

Ja autor usub, et sarnane esituseviis on aidanud töö 
esteetilist väärtust tõsta. 

Eriti on see sündinud kooli tarvet silmas pidades: 
on katsutud aegu saada ajakohane, keele poolest lihtne 
ja puhas, kuid ometi esteetilisi nõudeid täitev lugu- 
laulu esitus. 

Mille võrra see, siisgi, teose kirjutajal on õnnestu- 
nud, jäetagu häätahtliku lugeja otsustada. 


Muhus, 29. juunil 1921. 


* W. Grünthal-Ridala. 


ESIMENE LUGU. 


Põhjamaal elas kolm venda. 

Esimene vend rändas Venemaale ja temast sai 
kaupmees. Teine, keskmine vend, läks Turjamaale. 
Sellest tuli vahva sõjamees. 

Kõige noorem vend lendis Põhja kotka seljas ko- 
»dunt ära. Ta sattus Virumaale, rajas riigi ja sai ku- 
ningaks. 

See oli vana Kalev. 

Vana Kalev oli hulga aega valitsenud, kui ta 
kosja läks. 

Nii on Kalevi kosjalugu. 

Läänes elas noor lesk. See oli pühapäeva hommi- 
kul karja saatmas. 

Karjamaalt leidis lesk: kana, tedre muna ja varese 
poja. ' 

Ta pistis leiud põue ja viis nad koju. Kodu pani 
ta kana ja tedre muna sigitusvakka ja viskas varese poja 
kirstu taha kassi nurka. 

Paari kuu pärast oli kanast ja tedre munast kaks 
neitsit sündinud. Teine oli sale neitsit Salme ja teine 
Linda, lahke neitsit. 

Varese pojast oli ohtupäine orjatüdruk saanud. 

— Sedamaid tulid Salmele kosjad. 

Kõige pealt tuli kuu, kahvatu palgekene, suure 

saatkonnaga. 


Salme ei läinud kuule. Ta ütles, et kuu muutlik 
on: vahest koidu aegu, vahest päeva veerus tõuseb, 
või enne valget veereb, ehk läbi lõunagi paistab. 

Kuu läks kurvalt koju, ja paistis minnes nukral 
palgel. 

Siis tuli päike, põlevsilmne peiukene. 

Salme ei võtnud ka päikese kihlu vasta. Sest 
päike olla samuti muutlik ja teha palju paha: 


»Palavasti paistab päeva, 
Heledasti heidab ilma. 
Kui on hele heina aega, 
Siis ta vihmada vihistab; 
Kui on kallis kaera külvi, 
Siis ta põudada põristab, 
Kaera külvije kaotab, 
Odrad põllule põletab, 
Linad liidab liivikuie, 
Herned vagude vahele; 
Kui on ruuge rukki lõikus, 
Siis ta kasteta kahistab, 
Uduvihmada varistab.“ 


Päev läks puhkides koju ja paistis põua palgel. 
Viimaks tuli Täht, Põhjanaela kõige vanem poeg. 
Tähe kihlad võeti vasta. 

Tähe hobune viidi talli ja Tähti poeg talutati tuppa 
laua taha istuma. 

Ta ette kanti söögid ja joogid: kalad ja lihad, mau- 
gud ja sepikud, meevaagnad, õllekannud ja mõdu- 
peekrid. Ja paluti süüa ja juua. 

Aga Täht täristas mõõka, helistas kulda helku- 
sid, kõristas kannuseid, ja ütles, et ta enne ei söö 
ega joo, kui ta oma mõrsjat on näinud. 

Sel ajal ehtis Linda aidas oma kasuõde. 


Salme pani selga: kalevise kuue, udusiidise särgi, 
kullakirjalised käised, pähe: litrised linikud ja ruudu- 
lised kaelarätid ja jalga vikkelised villasukad. 


Kui ta tuppa tuli, ei tunnud kasueit enam oma 
kasvandikku. 


Eit küsis: 
»Kas see kuu on, ehk kas päeva, 
Ehk kas Eha tütar noori?“ 
Saajad olid kokku kutsutud ja Tähti peig ja Salme 
neitsit pidasid pulma ilu. 
Pulma aegu ilmus kuu uuesti. Ta tuli Lindale 
kosja. 
Aga Linda saatis tema nii sama tagasi nagu Salme 
ennemini oli saatnud. 
Paremini ei käinud päikese pojagi käsi. 
Pulma tants kestis ikka edasi. 
Siis tuli Vesi vesihalli seljas, suure saatkonnaga. 


Ehk küll Linda omaksed valmis olid kosilast vasta 
võtma, ei tahtnud kositav sellest teadagi: vesi teha 
palju paha. 

Vesi veeris pisardades minema. 

Pulma ilu kestis edasi. 

Sedamaid tuli neljas kosilane: Tuul. 


Ta tuli nagu tuisk tulise kihutusega, tulitäku sel- 
jas, ja tahtis Lindat naiseks võtta. 

Linda põlgas ka tuulise peiu ja see sõitis nagu 
tuisk pahas tujus koju. 

Siis ilmus Kungla kuninga poeg. 


Aga Kungla kuninga pojal olid õelad omaksed ja 
sellepärast ei võtnud Linda ka Kungla kuninga põja 
kihlu vasta. 


Viimati sõitis Lääne talusse kangelane Kalev. 
Ta tuli suure saatkonnaga, uhke täku seljas. 


NA 

Linda omaksed hirmusid vägevat meest, kuid Linda 
meel oli kangele mehele minna. Ja ta võttis Kalevi 
kihlad vasta. 

Kalev kutsuti tuppa ja viidi pulmalauda istuma. 

Teda paluti süüa ja juua. 

Aga Kalev ei söönud ega joonud, enne kui Linda 
nähtavale tuuakse. Ta täristas mõõka, helistas helku- 
sid, kõristas kannuseid, ja nõudis mõrsjat näha. 

Linda kutsus vaeselapse end ehtima. Ja see tõi 
talle uue uduse särgi, teise tohise särgi, roome kirja 
ruka, tähilise ruka, vaherpuu kirja vöö, kirjud käised, 
räime kirja rätiku, kuldtoimse kuue ja poordi pärja. 

Linda oli ilus, kauni kehaga. Ta niuded olid sale- 
dad nagu nirgi niuded. Kael oli valge ja rind kõrge. 

Murueit ise metsapiigadega ehtis Linda nii kau- 
niks, et kasueit teda ei tahtnud ära tunda. 

Linda toodi tuppa ja kõik imetlesid. 

Nüüd kestsid pulmad ühte soodu edasi ja Kalev 
ja Linda pidasid samuti pulma ilu. 

Siis tuli Täht eide juure jumalaga jätma. Ja vesi 
silmis, lausus Salme: 


»Ema, hella eidekene, 
Ära pean mina minema, 
Tetri teista lahkumaie, 
Luike teista lendamaie!“ 


Äkki tõusis pilv ja Salme kadus. Ta tõsteti taeva 
alla Eha neiuks. ” 

Ainult tuulehoog tõi veel tervisi ja vesipisar veeris 
pilve veerelt. 

Muud sõnumit ei kuulnud enam kasueit ega õed. 

Kalevi ja Linda ilupidu kestis edasi. 

Pulma tantsi jatkudes kutsuti vaene ohtupäine 
orjatüdruk ja saadeti merest vett tooma. 

Vaenelaps võttis kaelkoogud õlale, ämbrid koo- 
kudesse ja läks mere ääre. 

Mere ääres istus ta maha ja viibis vaatama, kuida 
kalad kudusid ja ranna ääres mängisid. 

Pärast ärkas ta omist mõtetest, tõusis üles ja 
hakkas koju minema. 

Kui ta koju sai, küsis pereeit, kuhu ta nii kauaks 
oli jäänud. 

Väenelaps vastas, et ta oli jäänud kalade kudu- 
mist vaatama. 

Selle järel hakkas Kalev koju minema. , 

Ta kutsus Linda muude seltsist ja käskis peiupoisi 
hobuse saani ette rakendada. 

Siis läks Linda eide juure ja jättis viimase ju- 
malaga. ; 

Astus sedamaid saani peiu kõrvale. 

Ja kannust kõristades sõnus Kalev Lindale, et see 
kolm asja on koju unustanud: 


»Kuu see jäi koja lävele, 
See sinu vana isasi, 

Päev jäi pääle aida viilu, 
See sinu vana onusi; 
Kased kamberi lävele, 
Need su virved, vennikesed, 
Läänes kasvand lellepojad.“ 


Aga Linda ütles, et Uku uue õnne annab ja käs- 
kis edasi sõita. 

Kuu jäi kurvalt vaatama, päike paistis pahal mee- 
lel ja kased nutsid kambri läve juures. 

Aga Linda ei tunnud leina ega teiste kurvastust. 

Pulma saan sõitis üle lagedate, läbi tumedate sa- 
lude. Ta sõitis päeval päikese valgel ja ööse hõbe 
sõle valul, ikka Kalevi kodu poole. 

TEINE LUGU. 


Lindal oli palju poegi. 

Kui Kalev vanaks jäi, oli kaks poega veel kodu 
kasvamas. Muud olid suureks sirgunud ja võõrale 
maale rännanud, sest kitsas kodumaa ei jõudnud kõiki 
toita. 

Enne surma kuulutas Kalev, et Linda veel kolman- 
da poja sünnitab. Sellest tulla vägilane, kes isa vää- 
riline on. Ja selle poja mälestusi pidada kogu Eesti- 
maa avaldama. 

Nüüd käskis Kalev riigi jagamata jätta. Ja kui 
kõige noorem. vendadest suureks on kasvanud, liisku 
heita, kes kuningaks saab. 

Sedamaid hakkas Kalev põdema. Ta pandi tõbi- 
voodisse. 

Aga Linda võttis lepatriinu ja laskis selle lendu 
ja saatis lepatriinu arsti otsima. 

Lepatriinu lendis üle maa ja üle mere. Ta lendis 
läbi kolme kuningriigi, ikka põhja poole. 

Siis nägi ta kuu tõusvat ja küsis kuu käest, kas 
Kalev terveks saab. 

Kuu vaatas nukral palgel, aga ei vastanud midagi. 

Ikka kaugemale lendis lepatriinu. 

Ta nägi ehatähe tõusvat. Ja ta küsis tähelt sama 
kui kuult. 

Teravsilmne täht säras taeva veerel, ei annud küsi- 
jale vastust ja kustus taeva veere taha. 

Ikka kaugemale lendis lepatriinu. 

Ta lendis üle maa ja üle mere, läbi kolme kuning- 
riigi, palju maad lõuna poole. 

Ta lendis läbi laante, seitse versta sinimetsa, 
küünra kullast mäge. 

Siis nägi ta päeva tõusvat. 

Ta tervitas kuldsilmist valguse küünalt ja küsis, kas 
Kalevi taat terveks saab. 

Päike kuulis põleval palgel, kuid ei vastanud 
midagi. 

Siis pani Linda sõle uuesti sõudma ja laskis lepa- 
triinu lendma. 

Ta saatis lepatriinu tarku kuulama. 


Lepatriinu lendis üle maa ja üle mere läbi kolme: 
kuningriigi. 

Ta lendis palju maad põhja poole, läbi laante, 
seitse versta sinimetsa, küünra kuldmäge. 

Siis tuli tuuletark, sõnatark ja Mana tark vasta. 

Lepatriinu küsis, kas Kalev terveks saab. 

Targad mõistsid ja kostsid, et mille põud on põ- 
letanud ehk kuude valge kolletanud, sellest tõusjat tai- 
mekest ega ilutsevat idukest ei saa. 

Ja enne kui lepatriinu koju jõudis, oli Kalev 
surnud, 

Linda leinas kangelast pisarsilmil seitse ööd ja 
seitse päeva. 

Siis pesi ta Kalevi mere veega, silus ta juuksed, 
pani surirüü ta selga ja mähkis ta koolikaalidesse. 

Lesk kaevis kümne sülla sügavuse haua ja sängi- 
tas Kalevi kalmu. 

Muru kasvis mulla pääle, 
Aruheina haua pääle, 
Silmile sinine metsa, 
Jalule jalaka metsa. 


Surnule mälestuseks tahtis lesk hauale kääpa luua. 
Ta hakkas kalmule kivisid "kandma. Neist sündis 
Toompää mägi. 

Kord kivi kandes rauges Linda jõud, ja kivi vee- 
ris maha. Lesk ei jõudnud rammastuses kivi enam ° 
maast tõsta ja hakkas nutma. 

Linda silmaveest tekkis Ülemiste järv. 

Pärast isa surma sündis kõige noorem poeg. 

Kui kisakuu mööda sai, lõhkus *poiss mähkmed 
ja kätki. Hiljemini karjapoissina mängis Kalevipoeg kurni 
ja lõi vaenul ratast. Sest sündisid neitsikivi nimelised 
kaljurahnud, : 

Mere ääres viskas noor kangelane "lutsu jala- 
laiuste ja kolme jäla pikkuste kividega. Ja sel ajal, 
kui kivid mööda vett lendsid, kasvatas ta ise kõrge 
kalda pääl tamme. 

Noortest kuuskedest ja kaskedest tegi Kalevipoeg 
saksasaanikesi ja kassimärsa. 

Aga samal ajal, kui Kalevi poeg nooreks meheks 
oli sirgumas, hakkas Lindal jälle kosilasi käima. 

Linda ei võtnud ühegi kosilase kihlu vasta. 

Viimaks tuli Soomest Tuuslar, tuuletark, kes va- 
nale Kalevile kaugelt sugulane oli. 

Ka Tuuslari põlgas Linda ära. 

Ahvardades läks Soome tark minema ja lubas 
teotuse kätte maksa. 

KOLMAS LUGU. 


Kord oli põuane päev ja Kalevipoeg istus mere 
kaldal ja vaatas lainete mängu. 


Siis kerkis must pilv. Tuul tõusis ja lained hak- 
kasid kohisema. Äike sõitis raudsillal vaskrattuse vank- 
riga, ja sest sähvis sädemeid. Siis lõi välku ja kõu 
kärkis. 

Seda hirmusid pahad vaimud. Nad hüppasid kõr- 
gelt kaldalt merre ja sukeldasid vahutavatesse lai- 
netesse. 


Kalevipoeg kargas nende järele voogudesse. Ta 
püüdis neid nagu vähkisid urkast. Tõusis jälle vee 
pinnale ja viskas nad maale, kus pikne nad surnuks lõi. 

Sel ajal läksid Kalevi pojad kord metsa jahile. 

Eit jäi koju rooga keetma. 

Kalevi poegadel oli kolm koera: Hirmi, Harmi ja 
Mustukene. 

Metsa südames said vägilased karu jälile. Nad 
ajasid koertega karu üles, tapsid mesikäpa ja kõige 
noorem vend köitis karu jalgu pidi üle õla. Ta tahtis 
karu koju viia. 

Pärast jõudsid Kalevi pojad lagedale väljale. Siin 
puutusid nad põdraga kokku. Koerad murdsid põdra 
ja vennad läksid edasi. 

Sedamaid said nad palusse. Siin nägid Kalevipo- 
jad taruhärja. Ka selle tapsid nad koerte abil ja rän- 
dasic laane poole. 

Laanes lõid nad hulga hunta maha. 

Kõige noorem vend hakkas hunta nülgima ja oli 
neid juba hulga nülginud, kui teised vennad hakkasid 
koju kippuma. 

Koduteel said Kalevipojad veel palju rebaseid 
ja jäneseid. 

Kõik saagi ladus kõige noorem vend selga. 

Aga Kalevipoegade kodunt minekut oli Soome 
Tuuslar varitsenud. 

Vaevalt olid nooredmehed metsa läinud, kui tuule- 
tark Kalevi talu lähedale hiilis. 

Akki tormas ta tuppa, haaras Linda, kes parajasti 
lee ääres talitas, sülle ja tahtis leske paati viia. 

Küll rabeles lesk, aga ta jõud oli nõrk. Kui muu 
ei aidanud, hakkas Linda taevalisi appi kutsuma. 

Tuuslar oli jõudnud Linda irumäele kanda, siis 
kerkis kõu. Välk tabas Soome targa ja see kukkus 
minestuses maha. 

Aga Linda muudeti kivi sambaks, mida Iru äm- 
maks kutsutakse. 

Minestusest ärgates vaatas Tuuslar ringi, aga ei 
leidnud Lindat enam kustgi. Ta purjetas kodumaale. 

Selle aja sees olid Kalevipojad kodu lähedusesse 
jõudnud. 

Teel tuli neile neli metsa vasta. 

Üks oli kuldne kuusik, teine Taara tammik, kolmas 
kaunis kaasik, kudruskaelte mets ja neljas leinajate 
leskede mets — lepik. 

Kõige vanem vend istus kuusikusse, kuldse kuuse 
varju ja hakkas laulma. 

Ta laulis lehed ja okkad puisse, käbid päeva päfs- 
tesse punetama ja urvad paisuma. Ta laulis mii, et 

metsad rõkkasid, lagedad laksusid ja kõrved vasta kost- 
sid. Kuninga tütred kuulsid laulu ja nutsid igatsedes 
noort meest. 

Keskmine vend istus kaasikusse leina kase alla. 

Ta laulis õilmed õitsma ja lilled aasale lille- 
tama. Laulis vilja väljale, õunad õunapuisse ja pähk- 
lad sarapuisse, marjad vislapuisse, laulis madalad 
maasikad murule, sinikad sambla soosse ja pohlad pa- 
lusse, murakad mätastele ja pihlapuisse kobarad. 

Metsad mürasid, rägastikud raksatasid ja kõrved 
kostsid vasta. Näkineitsid nutsid noort meest igatsedes. 

Kõige noorem vend istus tammikusse, vanaisa ilu- 
metsa. 

Ta laulis lepalinnud lepikusse, laulukanad kaasi- 
kusse, laulukuked kuusiku. Ta hõiskas puude latva käod 
kukkuma ja tuikesed tuikuma. Ta laulis lõod lageda- 
tele, pääsud päeva paistesse, põõsastesse pesilinnud ja 
räägud rägastikku. Laulis luiged lainetesse, haned hal- 
jastesse voogudesse ja pardid pilliroo ääre. Hõiskas 
künnilinnu ööde iluks hõiskama, videviku aegu vilis- 
tama ja enne koitu häälitsema. 

Mered mürasid, kaljud kärasid, puude ladvad pai- 
nusid ja mäekingud nõtkusid. Pilved lõhkesid ja tae- 
vas kuulis tarka. 

Metsa haldija ainus tütar, peenikesed metsa piigad 
ja kuldjuukselised näkineitsid igatsesid nuttes noort 
meest omaks kaasaks. 

Päike oli juba puude ladvul, kui Kalevipojad koju 
jõudsid. 

Kui nad koju lähedale said, ei silmanud nad suitsu. 
Sellest aimasid nad paha. Värav oli valla ja toa uksed 
olid selili. Oues oli võõraid jälgi. Ema oli kadunud. 

Pojad hakkasid ema hõikama. 

Aga ühtegi häält ei kuulunud: vasta kostis kõrb 
ja laulis laas, hüüdis Hiiu saar ja kukkus Kuresaar. 

Teist korda hõikasid Kalevi pojad: merekaldad ja 
kaljuseinad kajasid vasta; merelained laulsid ja tuule- 
hoog huilgas; aga kes ei hõiganud, oli ema. 

Veel kolmat korda hõikasid kangelased. 

Metsad murdusid, kaljud katkesid, lained lange- 
sid ja pilved lõhkesid pikuti. Aga ema ei kuulunud. 

öö oli vait, tuuled jäid tukku ja kõik maailm 
vajus ninuksisse. 

Siis läksid vennad kolmekesi õue alla koplisse 
eide jälgi otsima. 

Kõige vanem vend läks vainule, kuid ei leidnud 
misgi jälgi. 

Samuti ei märganud teinegi vend midagi kopli 
paigus. 

Kõige noorem vend läks merekaldale. 

Tema leidis rannalt koha, kus Tuuslari paat oli 
olnud : see oli selge tunnistus, kes eide oli röövinud. 

Sest tekkis meestes kahtlus, et Soome tuuletark 
oli ema ära viinud. 

Kõige vanem vend soovitas puhkama minna ja 
homme ema jälle otsima hakata. 

Samasugune oli teise venna nõu. 

Nad heitsid magama. 

Aga kõige noorem Kalevipoegadest ei jaksanud 
omast kurvastusest jagu saada. 

Ta läks vainule ja säält isa kalmule. 


Kui poeg kalmu kohal liikus, ärkas isa ja küsis, 
kes liivikul kõnnib. 


Kõige noorem vend kurtis oma häda isale ja pa- 
lus, et isa üles tõuseks teda juhatama. 
Isa ütles, et ta ei saa tõusta: 

»Ei või tõusta, poega noori, 
Š Ei või tõusta, ei ärata! 
Kalju rõhub pääle rinna, 
i Kivi raske pääle keha; 
Kulmu katvad kullerkupud, 
Silmi katvad sinililled, 
Punalilled palgesida. 
Tuuled juhtigu su teeda, 
Õhud õrnad õpetagu, 
Taeva tähed andku tarkust!“ 


Siis läks Kalevipoeg mere ääre kõrgele kaljule. 

Kaua seisis ta kaljul ja vaatas ehavalges mere 
poole. 

Laine kerkis laine järele, meri mühises ja voog 
sööstis kohisedes vasta kalju, ja lõhkes vahuks, millest 
vesitolmu rannale käis. Taevast vaatsid tähesilmad. 

Aga misgi ei toonud sõnumet purjetajast lainete 

- Veerul. 

NELJAS LUGU. 


Kaua seisis Kalevipoeg mere kaldal. Siis hüppas 
ta merre ja hakkas Soome poole ujuma, Odava tähed 
ja Põhjanael silma sihiks. 

Juba oli Sõelik serviti ja Varda tähed vasta val- 
get, kui Kalevipoeg nägi saare silmapiirile kerkivat. 
Ta ujus saare juure ja läks rannale puhkama. 

Samblasel kaljul istudes, jalad pooliti lainetes, kuu- 
lis Kalevipoeg äkki kaeblikku lauluviisi. 

Laulus kurdeti kauget kaasat. 

Kalevipoeg püüdis lauljat näha saada, aga paks 
öine udu varjas kurtja ta nähtavalt. 

Ta hakkas vasta laulma ja nii lauljat enese juure 
meelitama. 

Saare piiga, kes ööse oma isa kangaid valvas 
ja igatsevaid laulusid laulis, lähenes aralt ranna poole 
kangelase lähedale. 

Nad hakkasid kõnelema ja viimaks istus saare 
piiga Kalevipoja kõrvale. 

Kui Kalevipoeg saare piigat süleles, kiljatas vii- 
mane 

Kisa pääle ilmus saare taat. 

Ta arvas, et vargad rannale on tulnud, võttis 
vembla ja tõttas hädakohale. 

Kui saare taat rannal kangelase nägi, kukkus malk 
ta käest maha. 

“alevipoeg küsis rahulikult saare vanalt, kas see 
on näinud Soome Tuuslarit saarest mööda purjetavat. 

Saare taat vastas, et ta ei ole näinud ja päris 
võõra SUGgu. 

Mõistu kõneles kangelane, kust ta pärit on. 

Seda kuulda saades kiljatas saare piiga ja kukkus 
ülalt kaljult merre, voogudesse. 

Kalevipoeg sööstis järge ja tahtis tütarlast päästa, 
aga ei saanud enam. Piiga uppus ära. 

Vägilane ütles saare taadile jumalaga ja ujus 
Soome poole edasi. 

Saare taadi nutu ja kaebuse pääle tuli ka saare 
eit ja mõlemad hakkasid nüüd uppunud tütart otsima. 

Nad riisusid pikavarsise vaskrehaga, mille piid 
terasest ja pide rauast oli tehtud, kohavat merd. 

Esimese riisumise järele tuli tamm ja kuusk ran- 
näle. Need viisid nad koju ja panid koplisse kasvama. 

Teist korda voogu vedades tuli esile kotka muna 
ja raudkübar. 

Saare vanad panid muna kübarasse ja viisid need 
koju kambrisse. 

Kolmanda korraga said nad kala ja hõbekausikese. 

See leid viidi keldrisse. 

Kui saare eit ja taat edasi riisusid, kuulsid nad 
merest kaeblikku laulu. 

See kuulus: 

»Panin ehted rannale ja läksin merre ujuma. 

Merest läikis kuldmõõk, hõbeoda ja vaskne amb. 

Astusin sõjariistu võtma ja vasta tuli vaskine 
mees, üleni vasest. 

See küsis, mis neitsit meres teeb. 

Ütlesin, et läksin sõjariistu taotama.“ 

Vanamees lausus, et kuldmõõk Kalevite, hõbeoda 
Olevite ja vaskamb Sulevite on. Ta ise olla varjatud 
. vara hoidja. 

Vaskmees tahtis neidu kaasaks saada, siis saada 
ta varad. 

Neitsit keeldus. 

Vaskmees naeratas. Neitsi jalg komistas ja ta sat- 
tus salahaudadesse, kuhu lained ta matsid. 

Siis tõttas isa ja ema otsima, aga neidu ei leitud. 
Tütar suikus mere sügavuses.“ 

Seda kuuldes hakkasid saare taat ja eit oma kal- 
list tütart hüüdma ja kutsusid teda koju. 

Hääl kohisevatest lainetest kostis, et ta ei või 
tulla ja laulis kurtes sama laulu kui ennegi. Ta tröös- 
tis isa-ema, et need ei <peaks nutma. Meres olla ta] 
kodu ja voogudes voodi, kus kangelased teda kii- 
gutavad. 

VIIES LUGU. 


Kalevipoeg ujus Soome rannale. Ta tuli maale, 
kui esimesed päikese terad särama hakkasid. Linnud 
laulsid koidu tulles. 

Rannal oli Soome Tuuslari paat. See oli ahelas. 

Kalevipoeg vaatas ringi, otsis Soome Tuuslari elu- 
aset, aga ei leidnud. Rahu valitses ümberringi ja kõik 
uinus koidu und. 

Kalevipoeg heitis puhkama ja minus sügavasse 
unesse. 

Selle aja sees olid saare vanad tütart otsinud. Kui 
nad teda ei leidnud ja tütre hääle kuulsid merest kost- 
vat, läksid nad koju. 

Kodu võtsid nad vainult tamme ja viisid ta õue- 
maile kiige ligidale. Sääl oli tütar enne õhtu vilul 
kiikunud. 

Nad istutasid tamme kadunud tütre mälestuseks. 

Samuti tegid nad kuusega. 

“ Siis läks taat tuppa muna raudkübaras vaatama. 

Muna oli külm. 

Eit võttis muna ja viis ta päeva paistesse. Ööse 
haudus ta ise kotka muna. 

Selle vahe sees oli tamm ja kuusk jõudsasti sir- 
gunud: kuusk oli kümne ja tamm saja sülla aait- 
seks kasvanud. 9 

Nüüd läks taat ja eit keldrisse kala ama. 

Keldris hakkas kala kõnelema ja palus, et taat 
ta merre tagasi laseks, kus ta omaksed on. 

Taat võttis ja viis kala jälle mere ääre ja laskis 
lainetesse. 

Selle aja sees oli tamm pilve kõrguseks kasvanud 
ja ähvardas taevasse tõusta. 

Mindi tamme raiujat otsima. 

Kuna taat tarka otsis, oli eit heinamaal loogu 
võtmas. 

Kaaretades leidis ta kotka poja, kes munast oli 
välja tulnud. 

Kotka poeg viidi koju. Ja kotka tiiva all oli 
vaksa suurune mees, kirves kaenlas. 

Vaheajal uinus Kalevipoeg Soome rannal. Ta puh- 
kas kogu päeva. 

Alles teisel päeval pärast koitu ärkas ta une ram- 
mastusest. 

Ta tõusis püsti ja hakkas mööda võõrast teed 
sisemaa poole minema. 

Kalevipoeg sammus mööda kaljusid, mööda aru, 
orgusid, läbi laante ja kõrbede, üle kuristikkude. 

Lõuna oli käes ja palav läks ägedaks. 

Aga kustgi ei leidnud kangelane ema ega ema 
röövija jälgi. 

Siis ronis ta kõrgele kaljule ja vaatas ringi. 

All orus, varjulises paigas, oli tuuletarga eluase. 

Kiiresti ruttas nüüd kangelane sinna. 

Ta jõudis vainule ja nägi enese ees õue värava. 

Tuuslar ise magas murul lõuna uinakut. 

Talu lähedal oli koppel ja noor tammik. 

Tammikust kiskus Kalevipoeg kõige tüvikama 
tamme ühes juurtega. Ta jättis kisud külge ia võttis 
tamme vemblaks kätte. 

Vägimehe sammudest hakkas muru müdisema. 

Siis ärkas Tuuslar. 

Ta ei saanud enam põgenemist mõtelda. Võttis 
peo täie sulgi ja laskis need tuule. Lausudes sündisid 
sulgedest sõjamehed. Ja need asusid nagu rahe pilv 
Kalevipoja kallale. 

Aga Kalevipoeg vihtus nad maha ja pea oli taplus 
lõpetatud: kõik kohad olid surnute virnu täis ja veri 
punetas kõigis paigus. 

Soome Tuuslar nähes, et enam pääsmist ei olnud, 
hakkas armu paluma. 

Ta jutustas Linda röövimise loo, kunni ise mines- 
tusesse oli langenud. Aga kuhu Linda oli jäänud, seda 
ei teadnud ta ütelda. 

Kalevipoeg ei uskunud sortsilase juttu A ja 
surmas tulises vihas Soome Tuuslari. 

Siis tormas ta talusse ja kol kõik kohad läbi. 
Aga ema jäi leidmata. 

Nüüd kahetses kangelane oma ägedust, aga see 
oli hilja. 

Alles õhtune videvik, mis pääle tuli, lõpetas otsimise. 

Puruväsinult uinus Kalevipoeg viimati maganra. 

Ööse nägi ta und. 

Ema oli alles noor ja kiikus kodu õues. Kiik käis 
kõrgele ja ema iaulis kiigelaulusid kosilastest, kes pidid 
tulema. 

Unenäo arvas Kalevipoeg Uku saadetuks ja ot- 
sustas, et eit enam maaliste seas ei ole. 

KUUES LUGU. 


Kaks päeva järjestikku kurtis Kalevipoeg ema: kol- 
mandal päeval tahtis ta koju minema hakata. 

Siis tuli ta meele, et Soomes kuulus sepp elab. 
Ta tahtis enesele mõõga osta. 

Kohe pööris ta ümber ja hakkas jälle sisemaa poole 
minema. 

Teel eksis ta päevkonni mööda metsi, soid ja 
kanarbikka. Kolmandal päeval tuli pikk ja pime öö. 
Taevas oli tume ja ühtegi tähte ei olnud teed juha- 
tamas. 

Kalevipoeg istus käsi kaudu kobides kuuse alla 
ja hakkas oma mahejäetust kurtma. 

Kui ta teisel päeval koidu aegu ärkas, hüüdis rästas 
rägastikust ja käo kukkumine kostis sügavast kõrvest. 

Nad juhatasid päeva veeru poole. 

Kiiresti mööda kaljulist maad tõtates, tuli Kalevi- 
pojale lonkur vana eit vasta. . 

See päris, kuhu Kalevipoeg läheb. 

Kalevipoeg vastas, et ta Soome sepa juure tahab. 
minna 

Lonkur juhatas Kalevipojale tee kätte: läbi laane: 
minnes tulla jõe kallas, seda mööda pidada ta kolm 
päeva käima; siis tulla lääne poole pöörda, sääl olla 
kesk lagedat mägi; mäe äärt mööda minnes, kura kätt 
sellest, jõuda ta jõe kaldale, kus kolm juga on; teispool 

"jugasid olla ilus org ja kesk orgu puude varjus, varju- 
lises kalju koopas, Soome sepa koda. 

Sedamaid läks Kalevipoeg jälle teele. 

Kaua oli ta rännanud. Siis ühel päeval silmas ta 
oru. Ja kui ta lähemale tuli, kuulus kalju koopast 
puude vahelt lõõtsade puhinat ja vasarate kõlksumist. 

Suits, mis üles tõusis, tunnistas, et siin sepilist 
tehti. 

Kuulus Soome sepp, üleni tahmane, oli oma kolme 
pojaga parajasti mõõga kallal töös. 

Helepunasena, nagu tulevat verd tähendades, hiilgas 
mõõga tera, ja hoigas alasil vasarate all. Teda karas- 
tati ja pinniti pihtide vahel ja aeti uuesti tulle. 

Lävele astudes tervitas Kalevipoeg Soome seppa 
ja soovis jõudu. 

Sepp jäi silmapilguks töö keskel võõrast tulijat 
tunnistama ja arvas kohe Kalevipoja ära. 

Vägilane küsis mõõka. 

Siis saatis sepp kt:52 noorema poja mõõku tooma. 

See tõi kambrist kaenla täie mõõku. 

Kalevipoeg võttis ühe mõõga, mõõtis selle pikkust, 
katsus käepidet, tunnistas tera, seda päinutades. 

Siis” võttis ta pideme peosse, keerutas paari korda 
ja rabas raksatades vastu kalju pakku. 

Kivist särises sädemeid, tera pudenes tükkideks ja 
killud lendsid kaugele. 

Sepp imestas kangelase tugevust. 

Kalevipoeg lausus, et tühjast õiget sõjariista ei saa. 

Ta haaras teise mõõga ja sellega sündis sama kui 
esimesega. 

Sepp ei tahtnud, et sarnast nalja oleks jatkatud: ta 
saatis teise poja tugevamaid mõõku tooma. 

Teise poja toodud sületäiest võttis Kalevipoeg kõige 
tugevama. 

Selle lasi ta hooga vastu alasit. 


Tera tungis tolli võrra alasisse. 

Mõõk ei murdunud, tera ei heitnud kildu, aga oli 
kahe korra läinud ja nüri. 

Siis lubas Soome sepp Kalevipojale mõõga tuua, 
mis tema vääriline on, kui ta talle määratuma lunastus- 
hinna maksab. 


Ja nüüd toodi sala kambrist, seitsme luku, üheksa 
taba tagant, kaunist kirstust mõõkade kuningas. 

Seda oli Soome sepp seitse aastat ühte joont ta- 
gunud. 


Mõõga oli vana Kaiev enesele tellinud. 

Mõõk oli seitsmet sugu rauast, kõige isesugusemate 
vetega karastatud ja võlumistega ja salavägedega lau- 
sütud. 

Tera oli seitsmest terasest, vars valgest hõbedast, 
käepide kullast ja nupp Kunglamaa kivist. 

Sidemed olid seitsmekarvalisest karrast, pannal pen- 
ningist ja taaldrist, pandla pidemed pitserkivist ja sõr- 
muskivi sõmerast. 

Kalevipoeg võttis mõõkade kuninga kätte. 

Siis keerutas ta paari korda. 

Tõusis imeline mühin ja vuhin, nagu oleks tuule- 
hoog tulnud. 


Siis raksatas mõõk vasta alasit. 

Vägilase käsi lõhkus alasi ühes aluspakuga keskelt 
kaheks. 

Mõõgale ei jäänud märkigi külge. 

Sest rõõmustas kangelane. 

Ta ülistas mõõka ja lubas lunasiushinna ilma muuta 
tasuda. 

Nüüd tehti kuulsa mõõga liigud. 

Seitse päeva puhkas lõõts ja alasi ja puhkas Soome 
sepp ja ta sellid. 

Peol joodi palju ja mehed jäid purju. 

Joomase pääga hakkas Kalevipoeg hooplema ja 
saare piiga lugu meele tuletama. 

Sest süttis Soome sepa vanema poja viha. põlema. 

Tekkis tüli ja enne kui keegi jõudis. vahele as- 
tuda, haaras Kalevipoeg oma vägeva mõõga ja surmas 
Soome sepa kõige vanema poja. 

Kiljatades ruttas Soome sepp kohale ja eit mi- 
nestas poja kõrvale põrandale, mis verest punas. 

Siis needis Soome sepp oma poja mõrtsuka, kes 
temalt vanuse toe oli võtnud. 

Pojad tahtsid isa käsku mööda pihid võtta ja 
venna surmajale käite tasuda. 

Aga Kalevipoeg seadis enese kesk põrandat ja 
ähvardas igaühe surnuks lüüa, kes julgeb läheneda. 

Nüüd peatas Soome sepp poegi Kalevipojale kallale 
tungimast. 

Ta kutsus jumalaid süütuma vere kättetasujaks ja 
needis mõõga, et see omale kandjale kättemaksjaks 
saaks. 

Purjus pääga ja vihavimmas ei pannud Kalevipoeg 
neid sõnu tähele. 

Ta tuigerdas toast, tormas väravast välja, sammus 
üle vainu ja jõudis viimaks lagedale. 

Kui ta jugadest mööda oli saanud, murdus ta jõud. 

Ta langes jõutumana maha ja uinus nii, et ta 
norskamisest maad ja mäed vabisesid. 

Saarel oli suur tamm senni ikka suuremaks kas- 
vanud. 

Ta varjas päeva ja kattis kuu ja tähed, ja peatas 
pilved liikumast ja vihma sadamast. 

Saare taat otsis tamme raiujaid, aga asjata. 

Ja kui ta koju tuli, viis eit ta kambri. Sääl oli 
päkapikkune mees koika tiiva all. 

Taat palkas mehe tamme raiujaks ja lubas talle 
selle eest kuldse kausi anda. 

Mehike päästeti kütkest. 

Tema läks õue, astus tamme ligemale ja kukkus 
kasvama. 

Ta kasvis küünra, kasvis kaks ja sirgus siis mitu 
sülda. 

Kolm päeva raius mees tamme. 

Viimaks taarus tamm tüvel ja langes latva pidi 
merre. 

Tammest tehti Soome sild. 

Ladvast saadi laevu, kesktüvest meisterdati paata, 
väikesi linnu ja laastudest väikesi laste laevu. 

Puu riismetest ehitati kehva mehe saun, leskede 
leinatuba ja vaestelaste varjupaik. AM 

Ja mis veel järele jäi, sellest saadi lauliku laulutuba. 

Kõik, kes Soome sillal sõitsid, imestasid ja mõista- 
tasid, kas ehitus on Lihala linn ehk Kungla koda. 

See oli lauliku laulutuba. 

SEITSMES LUGU. 


Päike oli juba puude ladvus ja kuuse kuldsest 
kübarast hüüdis üksik laululind jumalaga jättu päikesele, 
kui Kalevipoeg ärkas. 


Ta pää oli veel uimane. Vaevalt mäletas ta seda, 
mis eile oli sündinud. 


Kalevipoeg jatkas oma teed mere poole. 

Rannast leidis ta Tuuslari paadi. 

Ta päästis sõiduriista, asetas purjed peelele, võttis 
mõla kätte ja hakkas kodu poole purjetama. 

Käis virge merituul ja paat tõttas Viru ranna poole. 

Merel hakkas Kalevipoeg laulma, kuida ta merele 
purjetanud. Siis tulnud kolm laeva vasta: üks noorte 
naiste, teine tarkade naiste ja kolmas noorte neidude 
laev. Viimases olnud hulk neidusid. Need hakanud 
kurjasti temale kippuma. Kalevipoeg trööstinud neid, 
et nende kaasad mujalt tulevad. 

Vinged merituuled viisid viimaks viinaviha Kalevi- 
poja pääst. Sellegi pärast ei selgunud temale, mis 
lugu Soome sepa juures oli sündinud. 

Ainult vere märgid mõõga teral tunnistasid sün- 
dinud tegu. 


Kes teab oli juba kesköö aeg. Sõelik seisis jälle 
serviti ja Vardad vasta valget. 
Siis kerkis kesk hämarust imeline vari veepinnale. 


32 


Saar, kus Kalevipoeg ennemalt oli puhanud, lä- 
henes. 

Äkki kuulus lainete langult imelik laul. 

See oli Saare piiga hääl, mis alt voogudesflostis. 

Kalevipoeg sulgis sõu ja jäi kuulatama. 

Viis kuulus kui vesilinnu vilistamine. . 

See haletses velje, kes vesil veereb, kuna veri- 
märk mõõga küljes vete pinda välgub. Piiga palus. 
et mõrtsukaks saanud vägilane oma süütegu püüaks 
hääks teha ja lepitada. 

Kaeblik laul tõi Kalevipojale kurbuse. 

Ta hakkas kahetsema ja oma saatust kurtma. Ta 
haletses ennast ja leinas oma ema, kes teda enesele 
toeks oli tahtnud kasvatada. 

Koit kerkis, kui Kalevipoeg koduranda jõudis. 

Ta vedas paadi maale ja sammus kodu poole. 

Irumäelt mööda minnes kuulis ta nagu häält läbi 
tuule humina, mis tema süütegusid haletses. 

Nüüd selgus Kalevipojale tema süü. 

Kui Kalevipoeg koju värava suhu jõudis, hak- 
kasid koerad kilgutama. 

Vennad jooksid välja, ja nägid kõige noorema 
venna. 

Iseäranis imestlesid nad uhket mõõka tema puusal. 

Teisel õhtul istusid vennad kolmekesi koos ja 
jutustasid omi juhtumusi. Kõige vanem vend kõneles, 
kuida tema käsi oli käinud. 

Ta oli palju maad käinud. Viimaks oli talle tinane 
tütarlaps vasta tulnud. 

Ta oli tinase tütarlapse käest eite pärinud. 

Aga see olnud vait ega lausunud midagi. 

Samuti ei vastanud vaskine eaa hõbedane. 

Siis tulnud kuldneiu vasta. 

Kuldneiu juhatanud raatmaa rajale, kus ta lihase 
neiu leidnud. 

See kõnelnud, et ta Kalevipoegade eidest midagi 
ei tea ja kutsunud teda kosja tulema. 

a lausunud, et ta oma ema otsib. 

Sedamaid jutustas teine vend. 

Ta läinud mööda sood ja metsi ja jõudnud väikese 
sauna juure. 

Sääl olnud eit ja taat. 

Nende käest küsinud ta teed. 

Aga need ei vastanud midagi. Ainult kass miau- 
gunud ahju otsal. 

Ta kihutanud edasi. 

Metsas saanud ta hundiga kokku. 

See vahtinud teda võõriti, sõna lausumata. 

Ja nõnda sama mõmisenud karu kokku puutudes. 

Viimaks jõe kaldal kukkunud kägu kuuse ladvas. 

Kägu käskinud laanest läbi minna, arule. Aru) 
olla ilus kaasik ja sääl uhke talu. Talus olla neiud ja 
need võida juhatada. 

Ta teinudgi nii. 

Talus olnud neli neidu. 

Üks õmmelnud udu särki, teine triikinud käise kirja, 
kolmas kudunud kuldvööd ja neljas lõksutanud lõuendit. 

Ta teretanud ja pärinud neidudelt, kas need: tea- 
vad, kuhu tedre tütar on sattunud. 


Lõileridi lõksutaja lausunud: Ta olla küll karjamaal, 
lool ja igalpool käinud, aga ei teada tedre rada näi- 
nud olevat; käskinud sügise tulles kihlad kotti panna 
ja kosja minna: ehk leiab siis tedre kätte. 


Keskmine vend ütelnud, et ta ema otsib. 
Sedamaid jutustas kolmas vend omad juhtumised. 


Ta vestis kõik muu, kuid vaikis veriteo Soome 
sepa juures, piiga laulu tagasi tulles ja ema etteheite 
Irumäel. 

Siis pani kõige vanem vend ette, et nad nüüd 
isa tahtmise täidaksid ja liisku läheksid heitma, kes . 
kuningaks saab. 


Sellega oli keskmine ja kõige noorem vend ka 
nõus. 


* 


Kui videvik tuli, läks kõige noorem vend isa 
kalmule. 

Isa küsis hauast, kes liivikul liigub. 

Poeg palus isa üles tõusta armu andma. 

Isa vastas, et ta ei või tõusta ja trööstis poega, 
et ta vari kalmust tema teid tahab valvata ja soovitas 
jälle tehtud süütegu püüda hääks teha. 

KAHEKSAS LUGU. 


Teisel päeval, koidu aegu, läksid Kalevipojad liisku 
heitma, kes kuningaks pidi saama. 

Nad rändasid päeva otsa, pidasid metsa varjus 
lõuna puhkust ja jõudsid õhtul, eha paistes, ühe talu 
juure. See oli pärnade vahel. e 

Sinna pöörsid nad sisse. Talu isa oli väravas ja 
ema ukse ees. 

Viimane arvas tulijad kosilasteks ja palus tuppa 
tulla. 

Kõige vanem vend ütles, et nad kosilased ei ole, 
vaid tee käijad. 

Talu isa ei tahtnud seda uskuda. 

Siis palus keskmine vend talu neiud murule saata- 

Tüdrukud tulid kambrist. Neil olid kuldkeerulised 
vööd vööl, litripärjad pääs ja siidi sabad rippusid mööda 
pihta. . Kaelas kandsid nad hõbehelmi ja kuldkee- 
disid ja rinnas olid neil suured sõled. 

Kui nad edasi tantsisid, siis lehvisid siidi lindid 
ja otsad välkusid varvasteni. Ja kui nad tagasi tantsi- 
sid, kargasid need kandadeni. 

Eit kiitis omi tütreid, kes usinad olid ja tööd olid 
teinud ja soovitas neid Kalevipoegadele kositavateks. 

Aga kõige noorem vend arvas, et neist kosilasi 
ei säa. Nad minna isa päranduse üle otsustama. 

Ta lohutas neidusid, et tieed ei kurvastaks. 

Kalevipojad rändasid ikka lõuna poole. E 

Nad olid juba kolm päeva käinud, siis tuli järv 
vasta. 

Järv oli kõrgete randadega. Ja päeva veeru poole: 
vaadates paistis ilus Taara hiis mäerinnakult. - Vilja- 
rikkas orus voolas Emajõgi, tasa oma voogusid Peipsi 
poole veeretades. 

Kõige vanem vend otsustas, et see paik liisu hei-- 
duks kohane on 2 

Siis valiti kolm kivi, millega vennad pidid viskama. 

Vennad kandsid kivid kalda lähedale ja seadsid 
enese ridamisi. 

Heidu määraks seati järve laius. Kelle kivi kõige 
kaugemale üle>järve maale veereb, see pidi isa sead- 
mist mööda kuningaks tõstetama. 

Kõige päält tuli vanemal vennal visata. 

Ta keeritas kivi ja saatis ta lendu. 

Nagu tuul lendis kivi taeva poole. 

Siis hakkas ta väärduma ja langes libamisi alla: 
järve voogudesse teise kalda ligidale. 

Kohisedes kerkis vahune vesi vasta taevast ja 
kivi vajus järve põhja. 

Siis võttis teine vend oma kivi. 

Tema hööritas kivi ja vihinaga läks rahnu tükk 
lendma. 

See tõusis pilvede kõrguseni, ikka kaugemale 
tungides. 

Sedamaid hakkas ta vaaruma ja kaldus jälle maa 
poole. 

Viimaks kukkus kivi järve kalda ääre vee ja kui- 
viku vahemaile: pool jäi vette, ja teine pool ulatas. 
lainetest välja. | 

Nüüd tuli kolmanda venna kord. 

Ta oli muist vendadest tugevam ja targem, ehk 
ta küll kõige noorem oli. 

Kange käega! keeritas ta kivi, nii et vuhises. Siis 
laskis ta kivi sihti mööda lendu. 

Kivi ei taotanud pilvi, ta ei tõusnud kõrgele, len- 
dis üle järve ja kukkus teisele poole järve kuivale 
maha. 

Siis sööstsid Kalevipojad vette ja läksid jalgsi läbi 
järve võidu kivisid vaatama. 

Esimese venna kivi magas järve sügavuses, seda 
ei olnud näha. 

Teise venna kivi oli kalda "ääres, pooliti vees. 

Kolmanda venna kivi oli kaldal, kesk muru, tüki 
maad muude omast kaugemal. 3 

Nii pidi kõige noorem vend taevaliste tahtmist 
mööda kuningaks saama. 

Siis toodi järvest vett ja kõige noorem vend 
pühitseti kuningaks. 

Kuldtoime kuub pandi ta selga, selle aa hõbe- 
särk ja pääle vanavaskine vammus. 

Kuldkübar seoti pähe ja rinnale raudne kilp. 

Nii pidi Kalevipojast vägev kangelane saama. 

Teised vennad läksid kaugele maale õnne otsima. 


Nad jätsid venna ja oma ilusa isamaa jumalaga 
ja rändasid minema. 
Kalevipoeg jäi üksi järve ääre. 


Tulevaid saatusi meeliskelles võttis ta hõbevalget 
ja heitis vette vesihaldjate lepituseks. 


Kalevipoeg oli nüüd oma maa, kuningas. 

Ta hakkas maad harima: sellega pühitses ta mulla- 
pöörja töö. 

Märs seljas jas mõõk puusas, nii sahkas vägilane 
sood, kündis maad ja pööris aru, pinna. 


Ta segutas savi seemne kandjaks, kivid sõme- 
raks ja mulla idanevaks. 

Ta kündis põllumaad, vagus viljamaad, haris hei- 
namaad, karjamaad, metsad, laaned, sood, salud ja 
nõmmed. 

Siis külvas ta soosse sinikad, jõhvikad, murakad 
ja mustikad, murule maasikad ja palusse poolad. 

Seemendas lilled lilletama ja õied tolmama. Pani 
kasvama puud ja põõsad ja tammed tõusma. 

Nõnda kündis Kalevipoeg juba kolmat päeva. 

Keskpäev oli käes ja äge palav vaevas looma. 
Parmud ja kihulased tükkisid ta kallale. 

Kündjat ennast piinas kange janu, keel kippus 
suulakke kinni jääma. 

Siis päästis Kalevipoeg hobuse kütkest, köitis ta 
jalad kammitsasse, et ta kaugele ei eksiks, ja heitis ise 
puhkama. 

Kalevipoja kael oli künka «küürul ja parem käsi 
toetas pääd; keha oli mäe kõrval ja jalad küündisid 
lagedale. 

Higi voolas ojadena mööda palet ja sest sündisid 
allika sooned. 

Nii magas Kalevipoeg päeva veeruni. 

Ratsu oli rohumaalt lagendikule läinud ja säält 
laane serva sattunud. 

Aga laanes oli palju hunta. Hobuse higi tundes 
tulid need välja ja, tungisid Kalevipoja ratsu kallale, 
kes põlusis oli. 

Hobune püüdis huntide eesi lagedale päästa, aga 
kammits takistas. 

Suures summas tormasid hundid hobuse kallale. 

Tagumiste jalgadega püüdis see end kaitsta ja lõi 
mitu hunti surnuks. 

Aga viimaks murdsid metsalised Kalevipoja ratsu. 

Enne seda oli hobune huntide küüsis olles rabelnud 
ja püüdnud ennast vabastada. 

Sest oli tekkisid künkad ja haua kohad. 


Kuhu veri oli voolanud, sinna said loigud. 
Kuhu maks mädanes, sinna sündis mägi. 


Sisikonnast sündis soo ja raba. 
Kontidest said kingukesed, karvast kõrkjad ja la- 


kast roog. 


Sabast sündisid sarapuud. 

ÜHEKSAS LUGU. 


Päike kaldus juba õhtu poole. 

Kalevipoeg ärkas unest. . Kuri unenägu oli ta 
äratanud. 

Ta hakkas hobust kutsuma. 


Vile vaikis, ja kaja kustus kaugele, aga hobuse 
hirnumist ei kuulunud. 

Kalevipoeg tõttas hobust otsima. 

Ratsu jälgi ajades läks ta läbi kanarbiku, üle 
sambla 500. 4 

Viimati jõudis ta sinna kohta, kuhu hobune hun- 
tide roaks oli langenud. 

Maas oli vereloik, maksa tükka, rasva riismeid. 
kontisid ja sisekond. 

Lagedalt leidis kangelane hobuse naha. 

Kui Kalevipoeg kahju oli kahetsenud, siis võttis 
ta ratsu naha maast. 

Ja süda täis sütti ja viha needis ta hundi soo 
maa -päält. > 

Ta-haaras mõõga ja tungis laane pimedikku metsa- 
liste kallale. 

Teel murdis ta enesele tee läbi metsa padriku 
ja rapiku. 

Ja kõik metsalised, kes ta kätte juhtusid, said 
surma. 

Nõnda oli Kalevipoeg palju kiskjaid hukanud. 
Veri värvis poola lehed ja võsad punaseks ja 
x Metsaliste raisad täitsid laane alust. Kes sai, põgenes 
ligipääsmata soode taha redupaika. 

Kalevipoeg oleks kogu huntide soo lõpetanud, kui 
päike ei oleks veernud ja pimedus pääle tulnud. 

Ta läks laanest lagendikule, laotas sas ratsu näha 
murule ja heitis puhkama. 

Aga enne veel kui une sõba Kalevipoja laugudele 
oli laskunud, eha kustudes, kihutas käskjalg, sõjasõnu- 
med ühes, tema juure. 

Viru vanemalt tõi käskjalg järgmised teated. 

Hulk laevu oli Viru randa tulnud ja neist oli 
võõraid salakuulajaid maale ilmunud. 

Sellest oli sõja hädaohtu aimatud, ja naisi, lapsi 
ja vara peidupaikadesse toimetades, oli hakatud sõja 
vasta valmistama. 

Kalevipojalt paluti abi. 

Kuningas rahustas käskjalga sõnadega ja käskis 
siis enese järele saata, kui häda peaks kõige kibeda- 
maks minema, 

Siis käänis ta teise külje ja tahtis magama jääda. 

Aga vaevalt oli Kalevipoeg saanud uinuda, kui 
uus võõras ta äratas. 

Kangelane sai pahaseks, et talle pärast rasket päe- 
vast tööd unerahugi ei anta. Ta ütles, et oleks ta 
teadnud, et kuninga põli nii raske on, siis ei oleks 
ta kuningaks hakanudgi. 

Lahke vanarauk rahustas Kalevipoega. Ta ütles, 
et tema tehtud tööst kogu maale suur õnnistus tuleb. 


Siis jutustas ta, et ta Kalevipoega juba noorest 
põlvest saadik mäletab, et ta ennemini on olemas olnud 
kui Harju-, Viru- ja Järvamaa sündis, ja kuu ja 
päike loodi. 


Pärast kahetses ta Kalevipoja veritööd ja hoia- 
tas mõõga eest, kes võiks kandjale kättetasujaks saada. 

Ja enne kui Kalevipoeg veel midagi oleks jõud- 
nud pärida, oli öine võõras nagu tuulehoog öö rüppe 
kadunud. ; 

Sügav uni langes Kalevipoja laugudele ja tõeli- 
sus ning vana rauga jutud valgusid unenäos segaseks 
kui viirastus. ' 

Hommikul ärgates katsus Kalevipoeg olnut meele 
tuletada, aga kõik oli nagu udu sombus ja ebaselge. 

Nüüd andis ka käskjalale määrused kaasa, kuida 
sõda pidi vasta võetama ja saatis käskjala teele. 

Ruttu kihutas käskjalg mööda Soome silda, ku- 
ninga käsk kukrus, Virumaa poole. 

Teel tuli talle vares vasta. See oli sõda nuusuta- 
nud ja otsis nurmelt raiska. s 

Käskjalg sõitis edasi. Siis lendis kotkas vasta. 
See oli sõja lähenemist haisutanud ja tõttas teistele 
sõna viima. 

Sedamaid lendis kaarnas ja hiilis hunt, kes vere 
jälgi ajasid. 

Ikka edasi sõitis käskjalg tuhatnelja kihutades. 

Viimaks ilmus käskjala teele nälg, kelle sõõrmed 
pilve sõelusid ja vere auru haisutasid. 

Ja selle kannul tuli katk, rahvamurdja. 

Siis peatas käskjalg oma ratsu. 

Ta meel mõlkus mõtlema: selgesti nägi ta omas 
vaimus verised vainu vermed ja kogu viletsuse, mis 
sõda kui salalik siug rahva põlvedele oleks toonud. 

Tema manas sõjasõnume, kiskus sõjakäsu vam- 
musest ja heitis selle põhjatumasse merre, voogude 
sekka. 

Vesi tõusis sambana pilvedeni, voog lõi vahuta- 
ma. Ja kalad kadusid mere sügavikku. 

Aga sõja varin vaikis ja sõja kärin kustus. 

KÜMNES LUGU. 


Kalevipoeg läks uut hobust otsima. 

Teel juhtus ta kord Kikerpera sosse. 

Pahareti pojad olid järve pärast, kus nad elasid, 
tülli läinud. Ja siis olid nad Kikerpera soos uue asu-- 
paiga leidnud. 

Ja kumbgi neist tahtis koha peremeheks saada. 

Kui nad Kalevipoja nägid tulevat, läksid nad tema 
juure ja palusid teda, et ta nende tüli lahutaks. 

Kalevipoeg otsustas raba tülitsejate vahel ära 
jagada. 

Maa mõõtmise andis ta oma sõbra Alevipoja 
hooleks. 

See alustas töö jõe kaldalt Mustapallilt. 

Aga jões elas vesihaldjas. 

See tõusis veepinnale ja päris, mis mehed taha- 
vad teha. 

Alevipoeg mõistis, ja lausus, et nad tahavad jõe 
kinni tõkendada, et misgi loom sisse ega välja ei saa. 

Vete vaim hakkas Alevipoega paluma, et see jõge 
ei suleks, ja lubas siis hästi tasuda. 

Alevipoeg oli nõus jõe vabaks jätma, kui vesi- 
haldjas kaabu täie taalrid toob. 

Viimane leppis sellega ja läks raha tooma. 

Selle aja sees kaevis Alevipoeg koopa, pani kaabu 
selle pääle ja kaabu põhja tegi augu. 

Paharett kandis teisel päeval koorma "vanu Rootsi 
rahasid. 

Aga kõik, mis kaapu pandi, valgus koopasse ja 
kaabu ei tahtnud kuidagi täis saada. 

Vesihaldjas hakkas paluma, et Alevipoeg saaduga 
lepiks ja muu võlgu jätaks. 

Alevipoeg ei feppinud. 

Nii ei jäänud muud, kui vesihaldjas pidi koju 
minema emalt lisa nõutama. 

Ta kutsus Alevipoega kaasa. 

Aga Alevipoeg aimas paha ja saatis Kalevi kan- 
nupoisi. 

Kannupoiss läks vesihaldjaga ühes. 

Nad rändasid kaua pimedikus, kus enne ühegi 
inimese jalg ei olnud liikunud. 

Kannupoisil hakkas hirm. 

Viimaks jõudsid nad põrgu vainule. 

Sääl ei olnud koitu kumamas ega eha valgust 
helendamas. 

Aegamööda hakkas käijate silma siisgi misgi kuma 
paistma. 

Need olid tõrvapütid, mis väravate sambas põlesid. 

Nad astusid tuppa. Sääl tulid vesihaldja vennad 
vasta. 

Need palusid pingile istuda. 

Toas oli laud ja laua pääl kuldkannud ja hõbe- 
vaagnad. 

Kannupoiss, kes hirmust kohmetu oli, ei maits- 
nud misgi rooga ega jooki. 

Sest vaagnates käis sädemeid ja meed kiirgasid 
kui tuled. k 

Siis hakkasid pahareti pojad isekeskis imelikku 
keelt kõnelema, millest võõras midagi taru ei saanud. 

Kannupoiss aimas kõige pahemat. 

Pärast hakkasid põrgulised paha nalja tegema. 

Nad võtsid kannupoisi ja hakkasid teda seinast 
seina heitma. 

Ta lendis kergesti nende käes käest kätte nagu 
kassi märs ehk taku koonal. 

Viimaks läks kannupoisil korda paluma hakata, et 
pahareti pojad ta maha laseksid. Ta lubas põrgu seinad 
ära mõõta. 

Nii sai ta ukse juure ja lippas põgenema. 

Väravavaht hüüdis, et ta paremale poole hoiaks. 

Teel tuli kannupoisile pahareti ja juudaliste ema 
lita näol vasta. . 

Kohe tuli kannupoisile õpetus meele, ja ta pööris 
paremale poole. 

Viimaks jõudis kannupoiss jõe kaldale, kuhu Ale- 
poeg salakoopa oli kaevanud. 

Aga meest ja raha ei olnud sääl enam. 

Kannupoiss läks Alevipoja jälgi ajama. 

Vesihaldjas kihutas kannupoisi kannul, viimast 
pilgates. 

Ta käskis kannupoissi aidata rasket rahakotti kanda 
ja lubas kannupoisiga rammu katsuda, kumb kunin- 
gaks saab. 

Kanngpoiss oli nõus, ja nad läksid Närska mäele 
rammu katsuma. 

Teel tuli Kalevipoeg vasta ja küsis kannupoisi 
käest, kust ta sarnase seltsilise on saanud. 

Alevipoeg jutustas, et vesihaldjas ta võlaline on. 

Siis käskis Kalevipoeg kannupoissi veel kasvada 
ja lubas ise rammu katsuma minna. 

Ta pistis kannupoisi tasku ja tõttas Närska mäele. 

Esite pidi kivi visatama. 

Vesihaldja kord oli esimesena lingu kivi visata. 

Paksude sõrmedega seadis ta kivi silmusesse ja 
keerutas kümme korda ringi. 

Kivi kukkus Wõrtsjärve ääre. 

Ta on suur nagu kehva mehikese saun. 

Siis pani Kalevipoeg kivi silmusesse. 

Kivi lendis möllates kui tuulispask ja kukkus Peipsi 
kaldale maha. 

See on Kalevipoja võidukivi Peipsi kaldal. 

Vesihaldjas nurus, et võidukatsumine pikendataks. 

Nüüd hakati vägipulka vedama. 

Vesihaldjas venitas, et käsi tahtis katkeda, aga 
ei võinud Kalevipoega paigast liigutada. 

Kui Kalevipoeg tõmbas, lendis vete vaim nagu 
taku koonal ja käis mitu korda üle pää. 

Ta veeris mitu versta ja lendis rägastikku, nii 
tugevasti, et ta mitu aega silmi ei seletanud ega liik- 
meid liigutanud. 

Ise hirvitas Kalevipoeg Alevipoja ja kannupoisiga 
vesihaldja häda. 

Alevipoja lugu vetevaimudega tuletas Kalevipojale 
meele, et ta mõõga lunastushind Pope sepale veel 
mäksmata on. 

Ta käskis Alevipoja laevad lastida ja Soome sepa 
võla ära viia. 

Ise istus Kalevipoeg murule maha ja hakkas viim- 
sid teateid Virust meeliskelema. 

"Ta otsustas Viru- ja Järvamaale linnu ehitada. 
Ja tahtis nüüd minna linna ehitamiseks laudu tooma. 

Kogemata taskust nuga võttes leidis ta kannupoisi. 

JKannupoisi pani ta murule ja jättis ta teejuhiks, 
senni kui ise Peipsi poolt käib laudu toomas. 

Kui Viru poolt oleks sõnumed tulnud, käskis ta 
need enese juure juhatada. 4 

Siis võttis Kalevipoeg õhtust ja heitis puhkama. 

Öö rüüd varjas ümbruse. Ainult rääk rääkus rukki 
põllul ja vutt häälitses vee läheduses. Taevast paistis 
kuu ja tähed särasid suikuja kohal ülal kõrges. 

Teisel päeval läks Kalevipoeg teele. 

Kui Kalevipoeg Peipsi poole rändas, juhtus talle 
iärgmine lugu. 

Ilmaneitsike, ilus käherpäine Kõu tütar sammus 
läbi laane, põlise kõrve, kus ei olnud eal kari käinud 
ega uss hulkunud. 

Metsas oli sügav kaev. 

Ja kaevust hakkas Kõu tütar vett võtma: 

Vett võttes ehmatas metspoiss, kõversilm, neitsit. 

Ja neitsi sõrmus sulpsatas vette. 

Neitsit hakkas nutma 

Kalevipoeg kuulis kaebuse ja tuli kaevule. 

Ta päris, miks neitsit nutab. 

See jutustas, miks ta nutab. 

Siis kargas Kalevipoeg kaevu sõrmust ära tooma. 

Seda nägid sõrtsilased ja veeretasid veskikivi Ka- 
levipoja kaela. 

Kalevipoeg tuli veepinnale ja veeretas veskikivi 
sõrnles. 

Ta küsis, kas sõrmus Ilmaneitsi oma on. 

ÜHESTEISTKUMNES LUGU. 


Koidu aegu ärkas Kalevipoeg. 

Kui ta järve ääre jõudis, ei näinud ta kusgi sõidu- 
riista, millega oleks võinud üle minna. 

Siis tormas Kalevipoeg jalgsi järve. 
 Vesisammas tõusis kõrgele, ja kalad põgenesid järve 
sügavikkudesse seda müdinat kuuldes, mis Kalevipoja 
sammud tekitasid. 

Aga võsas puhmaste taga oli Peipsi sorts peidus 
ja püüdis võlumistega Peipsi järve pinda möllama ajada. 
Vesi hakkas voogama ja lained kõrgelt käima. 

Siis paistis pea teine kallas ja Kalevipoeg tuli 
naljätades rannale. 

Pärast võttis Kalevipoeg määratuma seljatäie laudu 
ja tõttas koju poole tagasi. 

Kodurannal heitis ta koorma seljast, võttis oma 
mõõga ja tahtis tuule tõstajale kätte tasuda. 

Aga enne oli see juba põlise metsa pimedikku 
põgenenud. 

Kalevipoeg oli väsinud. 

Ta kandis järve äärest hõlmatäie sõmerat ja liiva, 
laotas selle sängiks ja heitis puhkama, mõõk kõrval. 

Kangelane uinus varsi ja norin kostis ümbrusesse, 
maa pinda kõigutades. ja 

Peipsi sorts ronis redupaigast esile, hiilis salamahti 
magaja lähedale ja püüdis mõõka üles tõsta. 


- 

Aga mõõk oli ränka raske, ega liikunud paigast. 

Siis hakkas Peipsi tark nõiduma ja võluma. 

Selle tõttu tõusis sõjariist, kunni sorts ta kaenla 
ulatas võtma. 

Suure vaevaga kandis nõid oma: saaki. 

Nii jõudis ta Kääpa kaldale. 

Kui sorts teisele kaldale kargas, kukkus mõõk 
kaenla alt ja vajus jõe põhja. 

Kõik katsed mõõka võlumiste abil jõest kätte saada 
jäid asjatumaks. 

Hommiku koites põgenes Peipsi sorts varjupaika. 
Mõõk jäi jõe põhja 'puhkama. 

Koidu hämus ärkas Kalevipoeg, taotas kõrvalt 
mõõka, aga ei leidnud. 

Mõõk oli murult kadunud. 

Siis hakkas kangelane mõõka hõikama. 

Rand kajas hüüu pääle vasta, aga muidu oli kõik 
vait. 

Kalevipoeg hakkas ümbert ringi otsima. 

Viimaks jõudis ta Kääpa kaldale ja märkas terase 
läigi veest. 

Mõõk magas ,jõe sügavikus. 

Kalevipoeg sai nüüd teada, et sorts mõõga ära 
oli kannud ja jõe põhja kukutanud. 

Aga püüd mõõka jõe põhjast meelitada oli asjata, 
sest mõõk tuletas kangelasele veritööd meele ega taht- 
nud enam teda teenida. 

Mõõgast lahkudes lausus Kalevipoeg soovi, e!f 
mõõk kord jälle tema väärilise vägilase kätte saaks; 
kui aga see peaks juhtuma jõest läbi minema, kes teda 
ise enne oli kannud, siis lõigaku ta selle jalad mõlemad. 

Sedamaid võttis Kalevipoeg jälle lauakoorma õlale 
ja hakkas kodu poole minema. 

Kui ta tüki maad oli” käinud, tundis ta, et teda 
misgi asi ühtepuhku puudutas. A 

Maha vaadates nägi ta väikese mehe. 

See võbises'kui haavaleht ja mangus Kalevipojalt 
halastust. 

Kalevipoeg tõstis mannetuma mehikese maast ja 
lasi ta omasse kaelkotti. 

Siis jutustas väike mees oma juhtumise. 

Eile õhtu uitnud ta järve ääres kuusikus. Ta eksi- 
nud ära ja sattunud väikese metsa hurtsiku juure. 

Sääl istunud eit lee lähedal ja keetnud herne leent. 

Eit annud talle süüa ja käskinud põrandale söö- 
malaua alla põhku puhkama heita ja sääl vait olla, 
muidu võiksid pojad koju tulles teda märgata. 

Ta heitnud puhkama. 

Üürikese aja pärast tormanud metsalised, koledad 
kui karud, tuppa. 

Üks nuusutanud nagu jahikoer koonuga õhku ja 
usutelnud eite, et toas inimese higi auru on. 

Eit vaigistanud, .et küsija selle tuulest on nuu- 
sutanud. 

Siis toonud eit roa lauale. Vaagnad olnud kui 
vakad ja lusikad kulbi suurused. 

Metsalised õginud viie kümme mehe eest süüa ja 
heitnud siis põrandale puhkama. Vanaeit ise roninud 
parsile. 

Hirm tahtnud tema hinge matta. 

Viimaks raugenud tule valgus. 

Kui vanaeit enne valget ukse praokile avanud, 
saanud ta põgenema. 

Viimaks jõudnud ta läbi laane ja kuusiku sarapikku. 

Siin pidanud talle abi tulema. 

KAHESTEISTKÜMNES LUGU. 


Kalevipoeg kõndis kaua kodu poole, väike me- 
hike kaelkotis ja lauakoorm õlal. 

Metsast murdis ta männi enesele kepiks kätte. See 
oli kümne sülla kõrgune. 

Kepp pidi tarbe korral mõõga asemel olema. 

Akki tuli metsa pimedikust kolm meest lagedale. 

Need tormasid Kalevipoja kallale. 

Neil olid pika piuga piitsad, vahtrased var- 
red ja veosõlme otsas veskikivid. 

Nendega hakkasid pahalased Kalevipoega a 

Kalevipoeg püüdis ennast kaitsta. 

Aga varsi läks habras männi vemmal pihuks, ja 
ta pidi nüüd laudadest lisa võtma. 

Lapiti lüües pudenesid lauad pea tema käte vahel. 
, - x Laua koorm hakkas juba kahanema, siis kuulis ta 
häälekese puhma seest: see käskis servi lüüa. 

Kalevipoeg tegi nii ja ajas varsi Peipsi soola sortsi 
pojad pakku. 

Selle järel hakkas Kalevipoeg oma —nõuandjat 
otsima. 

Ja ta kutse pääle ronis siil, ilma katteta, põõsast 
välja. 

Kalevipoeg rebis siilu oma kasukat ja heitis siilile 
katteks. 

Sest sai siil oma okkase rüü. 

Sedamaid tahtis Kalevipoeg küljeaset kohendada, 
aga ümberringi oli raba. 

Ta kandis liivikult liiva ja puistas selle sängi sar- 
naselt hunnikusse. 

Enne magamist tahtis ta leiba võtta. 

- Kui ta käe kaelkotti pistis, puutus väike mees 
ta näppu. 

See oli surnud. Sortsilaste hoobid olid Kalevi- 
poja märkamata ta kaelkotis tapnud. 

Kalevipoeg võttis koolja ja mattis ta maha. 

Siis heitis kangelane magama ja uinus sitkesti. 

Kalevipoeg ei olnud kuigi kaua maganud, siis hii- 
lis Peipsi sorts ta lähedale. 

See võttis une rohtusid ja nõidus salavägedega 
Kalevipoja magama. 

Päike tõusis, tuli päev ja jõudis õhtu ja öö, aga - 
Kalevipoeg suikus ühte soodu. 

Käskjalad käisid Viljandis ja igalpool kuningat 
otsimas. Alevipoeg ja kannupoiss juhatasid Peipsi ran- 
namaile. Aga kuningat ei leidnud keegi. 

Nii läksid päevad, veersid nädalad. 


Suvised ohvripeod tulid ja rahvast kogus igast 
maakonnast Taara pühakusse Emajõe kaldale. as 


Aga kuningast ei kuulunud misgi sõnumet. 
Nii kadusid nädalad ja nädalatest sai kuu. 


Suvi oli juba närtsinud ja Kalevipoeg suikus ikka 
nõia und. 


Siis tuli õnneks peltlik unenägu, mis ta äratas 
Kalevipoeg nägi imelikku und. 


Kesk maad oli kõrge mäeküngas ja see ulatas 
pilvedeni. 


Salamäe sügavuses tagusid Ilmarise sellid, maa- 
alused meistrid, ööd ja päevad. 

Neid oli seitse ja nad tagusid kuldvarsiste vasa- 
ratega, mis ise vasest olid, kõige eli terasest 
imeilusat mõõka. 

Ilmarine ise istus kõrgel kuldsel istmel ja vaatas 
abiliste tööd. 

Siis ilmus sepipaja lävele kahvatu näoga mees 
ja teretas pääd painutamata seppi. Vere vermed pune- 
tasid ta kaelal ja veripiisad veretasid ta vammusel, 
põsil ja suul. 

Võõras keelis Kalevipojale mõõka tagumast, sest 
et see vihas mõõga meistri tapab. Nii oli ta temagi 
surmanud ja isalt vanuse toe võtnud. 

Kalevipoeg tahtis võõrast valelikuks hüüda. Aga 
luupainajana rõhus uni teda ja ta ei saanud ühtgi 
liiget liigutada. 

Viimaks pingutas ta kogu oma jõudu ja siis kär- 
gatas ,,valelik“ kui kõu, kaljusid vangutades. 

Kalevipoeg ärkas. 

Päike tõusis punades. Ja tähed kustusid udupil- 
vede taha. 


Alles nüüd märkas vägimees, et nähtus unenägu 
oli olnud. t 


Siis võttis ta linnupetet. Ja tõttas teele. Laudu 
oli veel vähe järel. 


Neid ei hoolinudgi ta enam koju viia. Ta tahtis 
uuesti Peipsi taha minna. 


Järve ääre jõudes kuulis ta äkki karjapoisi nuttu. 


Ringi vaadates nägi ta, kuida hunt parajasti lam- 
mast tahtis ära viia. 


Kalevipoeg võttis kivi ja lasetas sellega hundi 
lagipähe. 

Lammas pääsis elusalt kiskja lõugade vahelt ja 
jooksis muude lammaste hulka. 

Kalevipoja heidukivi on nüüdgi veel Peipsi ääres. 
Ta on suur kui kaks paari veskikive. Kivi sees on 
sõrme jäljed. 

Sedamaid hakkas Kalevipoeg silda ehitama. 

Ta oli juba sada sammu silda ehitanud, siis tõu- 
sis maru ja lained lahutasid ehitatud osa silda ära. 

Nüüd jättis Kalevipoeg silla teo katki ja otsustas 
jällegi jala läbi Peipsi minna. 

Enne minekut otsis ta vähki. Ta tõi hulga vähkisid 
kaldale, puhus rannal tule lõkkele ja pani vähid küp- 
sema. 

Siis sammus ta jälle läbi järve Pihkva poole. 

Peipsi ääres elas vaene laps. 

Ta oli karjusena tigeda pererahva juures. 

Ehk ta küll hoolsasti karja kaitsis, ei saanud ta 
eal uut kuube suvepalgaks. 

Alatasa laulis ta karja juures ja kurtis oma armu- 
tumat põlve. 

Kord kui ta jälle nii kaebas, kuulis ta, kuida 
lind tamme ladvas häälitses. 

See lohutas vaestlast ja kuulutas, et ta pea oma 
õnne leiab. 

Kui karjapoiss siis järgmisel päeval enne koitu 
karja läks, leidis ta lõokese muna. 

Vaenelaps mähkis muna nartsu sisse ja pistis põue. 

Munast sigis hiire pojuke. Karjapoiss pistis hiire 
poja samuti põue. A 

Hiire pojast sai sedamaid kassikene, kassist koeru- 
kene ja koerukesest lamba tall. 

See oli ilus emalammas valge villaga. 

Nüüd lõppis vaeselapse lein. 

Vaenelaps hoidis oma utekest ja kaitsis teda kui 
oma silmaterakest. 

KOLMASTEISTKÜMNES LUGU. 


Kui Kalevipoeg oma käigu oli ära käinud, tuli ta 
endise sängi juure tagasi, kus ta mõõga oli kaotanud. 

Ta võttis einet ja heitis puhkama. 

Peipsi sortsi ei olnud seda korda kusgi näha. 

Teisel päeval koidu aegu tõusis Kalevipoeg asemelt 
ja hakkas Virumaa poole rändama, laua koorm õlal. 

Ta läks läbi soo, raba ja põõsastiku, kus enne- 
malt ehk ainult hunt oli käinud. 

Nii jõudis õhtu. Päike veeris. 

Kalevipoeg ladus koorma pihalt maha ja tahtis 
puhkama heita. 

Pärast suuruse võttu kandis ta liivikult kuiva liiva 
asemeks. 

Aga viimast rüpe täit kandes, juhtus äpardus. 

Kalevipoeg kaotas paar peo täit hõlmast ja nii 
jäi sängi serv viltu. 

Mõned sammud sängist eemal on nüüdgi veel küi- 
ma suurune liiva lasu. 

Siis uinus kangelane ja ta pää kohal säras eha- 
täht, Vardad ja kahvatupalgene kuu. 

Hommiku suurustades kuulus haraka kaatsatamine 
kuusest. 

Harakas kuulutas, et vägimees kaua oli suikunud 
ja sõbrad teda ammu piki silmi koju ootavad. 

Kiiresti hakkas Kalevipoeg kodu poole minema. 

Teel tuli talle Ilmjärv vasta. Ta sammus järve, 
mis tal kaenlani ulatas. Edasi ei usaldanud ta enam 
minna ja pööris kaldale tagasi. 

Päev oli äge ja: palav ja Kalevipoja käik oli raske 
ja vaevaline, aga haraka sõnumeid meele . tuletades 
kiusas vägilane koju. 

Edasi astudes nägi Kalevipoeg korraga põõsas 
nõia moori. 

See lausus ussi sünnisõnu. 

Salamahti kuulatas. Kalevipoeg võlumist ja pani 
ussisõnad meele. 

Siis tõttas ta jälle edasi. 

Keskpäevä kõige suurema palavuse aegu asus koor- 
ma kandja metsa varju puhkama. 

Ta murdis hulga mändisid, kuuski, tammi, pih- 
lakaid ja leppi. Ladus kõik lademesse ja heitis kõrge 
hunniku otsa lõuna uinakut tinuma. 

Kui päeva palav jahtunud oli, ladus ta jäile laus 
koorma õlale ja läks teele. g 

Tee viis Endla järve ääre silmasihil üle soode ja 
rabade. 

Päev vajus juba punetades. Varjud venisid määra- 
tumaks. Ja vilu hakkas tulema. 

Siis silmas Kalevipoeg kaugelt künka tagant suitsu. 

Suits oli nagu kütise suits ja tõusis pilve paksusena 
kohe taevast. 

Künka kõrval oli koobas ja sääl lõkendas hele 
tule leek. 

Tule kohal rippus katel ahela otsas. 

Tule paistes istus kolm meest, palged tahmased 
ja tõstsid ühte puhku vahtu leemepajalt. 

Kalevipoeg oli rõõmus, et ta öömaja oli leidnud, 
kus ta õhtuseks sooja rooga võis saada. 

Kui keetjad tulija märkasid, pistsid nad hirvitama. 
See oli nende meelest võõrik ja veider. 

Kalevipoeg viskas laua koorma maha ja küsis, mis 
rooga mehed keedavad. 

Mehed laususid, et täna kehva katel keemas on: 
põdra poolik, vana kuldi küljed, karu maks ja kops, 
noore hundi neeru rasva, vana karu kamarat ja põhja 
kotka pesamuna. 

Kalevipoeg imetles nõia sööki, mis mehed ütlesid 
katlas keetvat, ja päris nende peremehe elupaika. 

Keetjad juhatasid koopa kurku: sääl olla värav 
ja seda kaudu päästa urgasteed toa ukseni. 

Kangelane tungis koopasse. 

Ta käis tüki teed küürakili ja teise osa teed käpili. 

Pahalase sulased irvitasid koopa suus, et Kalevi- 
poeg lõksu oli läinud. 

Kui Kalevipoeg edasi läks, tuli kitsas umbne ja 
pime urgas. Eemal kaugel hakkas misgi tule kuma 
paistma. ° 

Siis läks urgastee laiemaks ja kõrgemaks. 

Nüüd võis käija juoa püsti tõusta. 

Kõrge koopa keskel laes rippus lamp ja see valgus- 
tas kõik ümberringi. : 

Tagaseinas oli üsna lai uks. Ja ukse piida kõrval 
oli kaks astjat kõrvuti. 

Mõlemas oli vedelikku, kummasgi ise nägu. Teine 
oli valge piimakarvaline, ja teine oli tõmmu nagu tõrv. 

Ukse tagant kuulus vokkide vurinat ja selle sekka 
kostis ilusat ketraja neidude laulu. 

Kalevipoeg jäi kuulatama. 

Ketraja laul kurtis endist ilu ja nüüdse vangipõlve 
viletsust voki taga kedrates, kuhu üksgi kosilane kosja 
ei tule. 

Kalevipoeg katsus ust tabast kangutada, aga piidad 
ei painunud. 

Siis püüdis kangelane häält madalamaks moon- 
dada ja hakkas ukse tagant vasta laulma. 

Laul käis nii: 

Ta läinud kord metsa uitama. 

Kõndides leidnud ta lepiku alt neli neidu: need 
olnud madaras. Nende pääd olnud valged, põsed pu- 
mased ja silmakulmud sitikmustad. 

Tal ei olnud julgust juure minna. 

Hädaldades läinud ta koju. 

Sääl pärinud isa, miks ta nutab. 

Ta jutustanud oma juhtumise. 

Isa annud nõu ammuga püüda. 

Aga tema arvanud, et neiu ei ole ammuga püü- 
tav, vaid hõbedaga lunastatav. 

Siis ravitsenud ta ratsukese, rakendanud-selle saani 
ette ja sõitnud tinarinda tingima. 

Nii jõudnud ta ukse taha. 

Neiu kambrist laulis nüüd vasta, et kosilane õnne- 
likul silmapilgul on tulnud. Peremees olla kodunt ära, 
eit kooki küpsetamas, noorem õde hanekarjas ja teine 
kulda ning hõbedat haljastamas. 

Siis käskis neiu käe tõrvakarvalisesse vedelikku 
kasta, nii kasvada jõud ja selle abil võida kas või 
müürid ja tornid maha murda. 

Teises astjas olla jõudu kahandav vedelik. 

Kalevipoeg kastis käe tõmmusse vedelikku. Kohe 
hakkas ta jõud kasvama. 


Naljatades murdis ta ukse piidad maha ja uks 
valgus lahti, 

Kui kangelane tuppa astus, kaugenes neiu koh- 
kudes voki tagant. 

Ta põgenes üle kambri läve ja hakkas paluma, et 
vägilane, kelle jõud määratumaks oli kasvanud, ,te- 
masse kätt ei paneks, enne kui ta jõudu on kahan- 
danud. 


Kalevipoeg pani neitsi jutu naljaks. 

Ta ei pannud siisgi neitsi palumisi ega pärimisi 
tähelegi. 

Kangelane silmas tagaseinas mõõga ja ta meel käis 
selle pääle. 

Mõõga kõrval oli küll veel vitsakene ja kaabu; 
aga neid ei pannud ta märkavaksgi. 

Mõõk oli maa-aluses sepikojas valmistatud ja Ka- 
levipoeg arvas nüüd selles ilmsi nägevat, mis talle 
unenäguna oli ilmunud. 

Neitsit palus mõõga seinale jätta ja vitsakese ning 
kaabu võtta: vitsakene võida kõik soovid täita ja kü- 
baral olla kümme väge. 

Siis pani neitsit kübara pähe ja lausus soovi, et 
ta Kalevipoja kõrguseks sirguks. 

Joonelt oli ta vägimehe suurune. 

Seda nähes võttis Kalevipoeg kaabu neitsi pääst, 
asetas oma pähe ja soovis, et ta neiu madaluseks ka- 
haneks. 

See sündis. 

Neitsi meelehääks lubas Kalevipoeg sel päeval nii 
väikeseks jäädagi. 

Siis ilutlesid nad neitsiga piki põrgu eluhooneid. 

Pärast kutsusid nad ka teise õe, kes hõbedat ja 
kulda küürimas oli ja samuti kolmanda õe hanekarjast. 

Nad lukutasid vanaeide kööki. 

Ja nii pidasid nad eksitamata ilu pidu. 

Kalevipoeg lubas neitsid ära päästa, maailma tagasi 
viia ja omile sõpradele mehele panna. 

NELJASTEISTKÜMNES LUGU. 


Teisel päeval viisid piigad Kalevipoja põrgu sisus- 
tust vaatama. 4 

Nad läksid kiviuksest kõrge kivi võlvi alla ja sam- 
musid hulga aega edasi. 

Siis tuli raudiuba. Selle seinad olid terasest, kuid 
kõik muu rauast: lagi, põrandad, ahi, keris, kerise 
kumm. Seina ääres oli raudsäng, kesk põrandat raud- 
laud, laua ümber raudtoolid, samuti olid rauast pingid 
ahju kõrval, parred, parsivarred, kirstud igas nurgas 
ja nende sees olev vata. 

Kõige vanem neiu seletas, et see vana sarviku 
sulaste tuba on. 

Sedamaid läksid käijad raudvõlvialust edasi ja 
sattusid vasktuppa. 

Nagu esimeses kõik rauast oli, nii oli see teises 
vasest. 

See oli põrgu vaimutüdrukute tuba. 

Järgmine oli hõbetuba, kuhu vaskkäiku mööda 
jõuti. ; 
Hõbetuba oli sarviku enese argituba. Siin puhkas 
ta sagedasti päeva aegu ja viitis hõlpupõlve. 

Siis järgnes kuldtuba. Selles oli kõik jälle kullast: 
seinad, uksed, aknad, laed, põrandad, ahi ja toa miöö- 
bel. Nurkades olid kuldkirstud, kuldraha täis. 

Kuldtoa ütles teine õde vana sarviku peo paiga 
olevat; eile olnud ta siin kulda haljastamas. 

Selle järel jõuti siidi tuppa. 

, See tuba oli kõik siidist ja kolmanda neiu ütlust 
mööda pidi see neitsite ehtimise kamber olema. 

Pärast tuli samettuba. Siin oli kõik sametist: sei- 
nad, laed, põrandad, sängid ja padjad sängides. Sa- 
metkatted olid laua pääl, samettekid toolidel ja same- 
tised vaibad põrandal. Kirstud nurgas olid sametkan- 
gaid täis ja sametkanga pakkusid oli suures virnas 
kirstu kõrval. 

See hoone oli sametneitsikeste kamber. 

Kõige viimaks tuli poordist kamber. 

See öeldi poordi neitsikeste ehtimise paik olevat. 

Poordist ust mööda, piki poordist võlvialust jõudsid 
käijad viimati põrgu õue. 

Siin ei olnud muru ega mulda: kõik oli rahane. 
Tänav oli taalritest tehtud. 

Oues oli seitse aita: üks raudkivine, teine paest 
tehtud, kolmas kana munast, neljas hane munast, viies , 
vikikivist, kuues kotka munast ja seitsmes siuru munast. 

Ühes aidas olid rukkid, teises kesvad, kolmandas 
kaerad, neljandas nisud. Viiendas aidas olid linnased, 
kuuendas keeduvili ja seitsmendas sea rasv. 

Tagaõues olid laudad. 

Need olid luist tehtud. 

Kalevipoeg ei läinud aitu vaatama. Ta hakkas nei- 
dudelt pärima, kes vana sarvik on. 

Kõige vanem õde seletas. 

Kes sarvik suguvõsa järele on, seda ei teada ka 
nemad mitte. 

Sarvikul olla suured vallad. 

Neid käia ta salateid mööda vaatamas. 

Sügaval maa sees õõnsuses pidada seitse maa- 
ilma. olema. 

° Sääl olla varjuliste eluase. 

Neid käia sarvik valitsemas. 

Kord aastas hingede ajal enne jõulu saada varju- 
lised loa maa pääl käia. 

See kesta nädala. 

Edasi seletas teine piiga järgmist. 

Säält varjuliste maailmadest saada sarvik sulased, 
vaimutüdrukud ja teolised. 

Need teha orjadena raudkambris ja vaskises toas 
tööd. 

Kes oma rasket tööd ja orjust küllalt ei jõua teha, 
seda nuhelda sarvik raudse kepi ja vaskise vitsaga. 

Omas puhkustoas viibida sarvik vanaeide seltsis 
vahete vahel mõne päeva ja puhata rändamise väsimust. 

Sel ajal vihelda eit sarvikut hõbekambri parsil 
videvikus ja haududa tema haigeid külgi. 

Pikemate pidupäevade aegu tulla sarvik sugulaste 
ja sõprade seltsis lusti pidama, ja hõisata siis õlle hul- 
lustuses. 

Tühi olla ta kälimees, põrgu lita tädi ja valge mära 
vanaema. 

Täna õhtu oodatavat sarvikut jälle koju. 

Maapäälses maailmas käies ei olla sarvikul kunagi 
aega kauaks ära jääda. Aga varjulaste valdades liiku- 
des viibida ta vahest mitu nädalat. 

Kolmas õde arvas, et kui sarvik kogemata koju 
tuleks ja Kalevipojaga kokku puutuks, siis ootaks kan- 
gelast otsekohene surm. 

Nemad õekesed olla kolmekesi õnnetumalt vana 
sarviku orjusesse sattunud ja pidada nüüd rasket tööd 
toimetama. td 

Siis hakkas kõige vanem neitsit uuesti nooruse 
põlve kadumist kurtma, kuna neile keegi kosja ei tule. 

Kalevipoeg lohutas neidusid, palus, et nad ei kur- 
vastaks ja lubas nad maa pääle tagasi viia. 

Nüüd soovitasid piigad, et Kalevipoeg peaks nõia- 
vitsa ja kaabu kaasa võtma, muidu ei jaksaks ta vanale 
sarvikule ja ta väele vasta panna. 

Kalevipoeg pani neidude kartuse naljaks ja lubas 
oma jõuga vanast sarvikustgi jagu saada. 

Teine õde nurus, et Kalevipoeg nõu kuulda võtaks 
ja põrgust katsuks enne pääseda, kui vanasarvik koju 
tuleb, sest siis minna urka värav lukku. 

Ja ta soovitas jälle küüntelaastust kaabu ühes 
võtta. : 

Aga Kalevipoeg oli kartmata ja lubas tarbekorral 
kas või uue urka kaevada põrgust, väljapääsemiseks. 

Neitsid olid nukrad, et Kalevipoeg nende nõu ei 
tahtnud kuulda võtta. Nad kartsid, et õnnetus kange- 
last tabab. 

Aga siis leidsid nad kavaluse. 

Sängi sambas oli kaks klaasi õllesarnast märju- 
kest pooleni täis. " 

Teine andis kümne härja jõu. See oli paremal 
pool. Ja pahemal pool oli jõu kahandaja märjuke, see 
mõjus nagu kümme nälga. 

Kõige vanem õde vahetas salamahti märjukesed ära. 

Äkki kuulus koopa lae poolt kanget müdinat. 

Kõige vanem õde hakkas hirmu pärast värisema 
ja feine kahvatas ära. 

Kõige noorem õde haletses kangelast, et see lõksu 
oli sattunud, sest vanasarvik oli koju tulnud ja nüüd 
ei olnud enam pääsmist. 

Nagu oleks määratu hulk hobuseid mööda kivist 
silda kihutanud, ränk raudvankrite voor vask teel veer- 
nud, ehk kõu kärkinud, nii kõikus koopa kumm sar- 
viku sammudest. 

Aga Kalevipoeg seisis kohkumara paigal nagu 
tamm kesk maru. 

Ukse taga kuulus juba ränku sammusid. 

Korraga raksatas rusikas vasta piitu, uks käis 
lahti ja silmpilk oli sarvik üle läve toas. 

Ta seisatas ja vahtis võõrast võikalt alt kulmu 
nagu kull. < 

Neitsid kahvatasid ära, sest Kalevipoeg oli kogu 
poolest alles väike, ja soovikaabu rippus tagaseinal, 

Siis hakkas sarvik Kalevipoega pahasti pilkama, 
et ta tema küüsi oli langenud. 

Kangelane ütles, et ta sõnadega tülitsemist ei salli 

ja nõudis, et sarvik temaga võitlema tuleks. 
- Kähku kahmas põrguline paremalt poolt sängi 
sambast klaasi ja jõi selle tilgatumaks. See oli jõu ka- 
handaja märjuke, mille kõige vanem õde oli ära va- 
hetanud. ; 

Kalevipoeg pistis päävarju põue ja mõtles ise: kui 
häda kätte tuleb, küllap siis soovikübar paneb kas- 
vama. 

Siis mindi murule rammu katsuma. 

Sarvik käskis kõige vanema piiga minna ja kamb- 
rist raudkirstust kahekordse kammitsa tuua. Sellega 
pidi võitja võidetu jalad köitma. 

Neitsit läks. 

Sedamaid mõõdeti murul koht ja piirati piiriga; 
vaiad seati ringi. 

Siis võtsid maadlejad teine teise niudest kinni. 

Maapind müdises, vankus ja kõikus, ja põrgu seinad 
värisesid ja lagi kippus maha langema. 

Kaua vältas võitlemine ja võit ei näidanud kum- 
magi poole kalduvat. 


Süs puhkasid võitlejad pisut ja tõmbasid hinge. 


Kalevipoeg võttis soovikaabu põuest ja käskis 
keha kasvada. 


Ta sirgus ja paisus ja kasvis tugevaks. 
Sedamaid sasis ta sarviku kehast küüntega kinni. 

Ta rabas teda korra raputades ja tõstis siis kui 
taku topsikese kõrgele. 

Pärast kukutas ta põrgulise teiba kombel maha. 

Sarvik vajus hargivaheni maa sisse, nii et ta pai- 
gast ei võinud pääseda. 

Nüüd käskis kangelane kammitsrauad tuua ja tahtis 
sarviku koivad kinni köita. 

Aga enne kui Kalevipoeg oli jõudnud seda teha — 
hakkas maas lamaja vajuma. A 

Ta vajus vaksa, vajus kaks, siis küünra võrra ja 
viimaks sulas ta rabasse. Maha ei jäänud muud kui 
väike loiguke sinist vett suitsma. 

Kalevipoeg imetles lugu, lubas sarviku teise korra 
tabada, nii et ta enam ei pääse. 

Nüüd tahtis ta oma tõotuse täita ja piigad põrgust 
ära päästa. 

Kalevipoeg võttis varnast mõõga ja köitis puusale. 

Siis läks tõi ta kulla kambrist mõned kotid, ajas 
raetündri võrra taalrid kottidesse ja tõstis kotid õlale, 

Kottide pääle asetas ta neitsikesed, pani soovi- 
kaabu pähe ja soovis, et kaabu nad koopa suhu toi- 
metaks. 

Silmapilk olid nad koopa suus. Katel ja keetjad 
olid kadunud, leel leegitsesid veel mõned tuletunglad. 

Kalevipoeg võttis nüüd soovikaabu ja heitis selle 
leeki. i 

Kaabu põles silmpilk tuhaks. 

Neiud kurtsid, et Kalevipoeg soovikaabu ära oli 
põletanud. 

Kalevipoeg lohutas neid ja lubas nad maa pääl 
mehele panna. 

Siis ladus ta laua koorma jälle selga ja selle otsa 
oma varanduse. - 

Kõ:ge pääl istusid põrgust pääsnud piigad. 

Neitsikesed olid palju siidi ja sameti riideid ühes 
võtnud. Ja noorem piiga ei olnud ka unustanud silla- 
loojat vitsakest kaasa võtta. 


Nagu oleks tuli kannul olnud, tormas Kalevipoeg 
nüüd kodu poole. 

VIIESTEISTKUMNES LUGU. 


Kalevipoeg ei saanud kuigi kaua minna, kui kiusa- 
jate kari kannule ilmus. 

Tühi oma seitsmekümne sulasega kihutas ta järele. 

Põrguline tahtis oma kälimehe eest kangelasele kätte 
maksa. 

Kõige noorem õde nägi pahu vaimusid kaugelt 


tulevat. 
Ta võttis vitsakese, vibutas vitsakest ja soovis, 


et meri sünniks. 

Jalamaid voogasid ümberringi lained, kuid rända- 
jate ette sündis sild. 

Seda mööda said nad edasi. 

Tühi kihutas mereni, kuid ei saanud sellest üle. 

Merd enese ees nähes hakkasid TM iimetle- 
ma, kuida see oli saanud. 

Tühi päris Kalevipojalt, kas see neitsikesed ära 
oli viinud. 

Kalevipoeg ei salanud seda ja lubas neiud kosja- 
teele viia. 

Siis küsis tagaajaja, kas kangelane oli ta kälimehe 
maa sisse virutanud nagu teiba, eide kinni pannud ja 
varnast mõõga varastanud. 

Kalevipoeg vastas pilgates, et ta seda oli teinud. 

Mõõga olla ta enesele võtnud, see olla vägimehe 
jaoks loodud. 

Sedamaid päris Tühi, kas Kalevipoeg oli kälimehe 
kübara võtnud. 

Kalevipoeg vastas, et ta soovikaabu tuhaks oli 
põletanud. 

Veel päris põrguline, kas vägimees oli vanasar- 
viku vara röövinud. 

Selle pääle kostis Kalevipoeg, et ta mõne kotitäie 
kaasa on võtnud. 

Aga kui põrguline küsis, kas vitsakene ka tema 
võetud on, siis arvas küsitav, et tema, kange mees. 
ei lähe vitsakest võtma. Vitsakese on võinud neii- , 
sike kaasa võtta. 

Viimaks usutles Tühi, kas kangelane veel korra 
tahab tagasi tulla tüli õiendama. 

Kalevipoeg lubas siis kui raha otsa saab uut nõu- 
tama tulla ja samal ajal vanad asjad õiendada. 

Nagu tulekibe pistis Tühi nüüd oma seitsmekümne 
sulasega jälle tuldud teed tagasi. 

Kalevipoeg neitsitega jatkas oma teekonda kodu 
poole. 

Päike 'punetas puude ladvus kullakarvalisena. Siis 
vajus ta ja ehavalge jäi taevale ruugama. 

Kalevipoeg heitis lauad murule ja samuti kulla 
kotid. 

Ta tahtis leiba võtta ja pisut puhata. 

Aset tegemata heitis ta murule ja kivi oli pad- 
jaks pää all. 

Sõnumed, mis ta täna Alevipoja kaudu oli saa- 
nud, osutusid tõeks: ta oli seitse nädalat nõia und 
maganud. 

Senni oli raske sõda Virumaa pool ja Alutaguses 
palju kahju aegu saanud. 

Rasked mõtted ei annud kuningale rahu. 

öö oli kaugele edenenud, kui vilu ja väsimuse 
raugus magaja valdas. 

Hommiku suures valges virgus kangelane. 

Ta võttis koorma selga ja jatkas jälle teekonda 
kodu poole. 

Penikoormad kadusid ja kodu hakkas lähenema. 

Kalevipoeg jõudis juba koju õue alla, kui talle 
kauge külaline vasta tuli. 

Võõras küsis, kust Kalevipoeg oli lauad saanud 
ja arvas, et neist võiks linnuseid teha. 

Siis tingis Kalevipoeg külalise linnameistriks ja 
lubas kõik muretseda, mis linnade ehituseks veel tar- 
vis läheb. 

Võõras oli hoonetark Olevipoeg. 

Sedamaid paastus Olevipoeg kolm päeva, ohver- 
das Uku kivil, nõidus ja hakkas linnu ehitama. 

Selle aja sees olid neitsikesed Alevi kaitsealustena 
elanud, 

Kõige noorema õe oli Alevipoeg enesele kosinud. 

Sulevipoeg võttis kõige vanema neitsi. 

Kolmas, keskmine õde, ei olnud veel mehele saanud. 

Sõsarused said sagedasti kokku ja siis kiitis teine 
noorik teisele noorikule oma elu. 

Ainult kolmas kurtis oma põlve. 

Lähedal Alutaguses elas nõid, tuuletark. Selle juu- 
res käis ilmast ilma rahvast abi otsimas. 

See tahtis kolmat õde kosida. 

Tark oli enesele imeliku hoone ehitanud: tammise 
tare, põhjakivist nurgakivid; aluspalgid olid pedakast. 
kuusest küüruspakud, ukse piidad pihlakast ja läve- 
pakud lääne lepast, parred olid pärnast, vihtluslauad 
vahtrast, lagi toomingast, sarikad sarapuust, katuse- 
ridvad kadakast. 

Kord kõndides nägi tark neitsi kodu ukse ees 
vaatavat, kuida lehed sügise tulekul kolletasid. 

Ta kargas puhmastikust, haaras neitsi kaenlu ja 
sulgis ta suu, et ta ei saaks kiljatada. 


73 


Tuuslar viis neitsi koju ja hakkas teda sääl meeli- 
tama, et ta lepiks ja tema omaks võtaks. 

Vaheajal olid kälimehed koju jõudnud. 

Sõsarate käest kuulsid nad, mis oli juhtunud. 

Kergejalgne kannupoiss saadeti jälgi otsima. 

Kolmanda õhtu tulekuga oli noormees röövitud 
neitsi jälile juhtunud. 

Nüüd ehtis Sulevipoeg ja Alevipoeg sõtta. 

Küll katsus Tuuslar võlumise abil järve tulijate 
teele manada. 

Aga Alevipoeg oli nõiavitsakese kaasa võtnud. 

Ta vibutas vitsa ja soovis, et sild ette sünniks. 

Nii sündisgi. 

Sõjamehed tungisid Tuuslari talusse. 

Nad lõhkusid talu, tapsid Tuuslari, päästsid neitsi 
ja pistsid tulekuke Tuuslari katusele. 

Ainult tuha ase jäi nõia elumajast järele. 

Suve ööse kuulub vahest nüüdgi veel kaebamisi: 
tark kurdab oma õnnetust. 

Hiljemini kosis Olevipoeg kolmanda õe. 

KUUESTEISTKUMNES LUGU, 


Kalevipoeg tahtis maailma otsa minna. 

Ta oleks muidu ratsa kihutanud, kui meri ei oleks 
ees olnud. 

Kangelane palus siis kotkast, et see tema üle lainete 
kannaks ja maailma otsa viiks. 

Aga sedamaid lendis kaaren mööda ja kronksus. 

Kaaren õpetas vägimeest nii: sinivee ääres, kus 
kõrkjaid ja võhumõõku kasvab, tulla parema jala kan- 
naga vasta kallast põrutada, siis pidada salavärav lahti 
minema ja säält maailma otsa saama. 

Kalevipoeg arvas, et tema kõik 'vetekogud ja järved 
tunneb. 

Ta otsustas Soome kaudu maailma otsa purjetada. 

Sedamaid käskis ta Olevipoja laeva ehitada raja 
tammest, mis pilveni oli kasvanud ja kuu ja päikese 
ähvardas ära varjata. Selle oli isa enne õue alla kõr- 
gele kaldale istutanud. 

Tamme tüvest pidi Olevipoeg tegema maailma otsa 
purjetava laeva, ladvast sõjalaevad ja otsapakust orja- 
laevad. 

Jätmetest oleks tulnud ehitada Järva linn, Riia linn, 
Lääne linn ja linnused Viru-Harju- ning Põltsamaale. 

Ja viimastest riismetest oleks pidanud vaestelaste 
varjupaiga ja leskede leinakambri valmistama. 

Olevipoeg ütles, et ta laeva ehitaks, kui tamme 
maharaiuja saadaks. 

Kaaren käskis tamme raiujat otsima minna. 

Siis toodi Soomemaalt sõnatarku. 

Need andsid nõu, et Kalevipoeg puise laevaga 
põhja poole ei sõidaks: virmaliste välkumine paneks 
laeva põlema; sinna võiks ainult raud-, teras- ehk 
vasklaevaga purjetada. 

Nii laskis kangelane hõbedase laeva ehitada. 

Lennuk pandi laevale nimeks. 

Siis tellis Kalevipoeg enesele kullast kuue, mees- 
konnale ja ülematele hõbedast, vanematele vasest, tar- 
kadele terasest ja muule rahvale rauast, et maailma otsa 
läheduses virmaliste tuli kellelegi häda ei teeks. 

Selle järele laaditi laev. 

Laeva pandi moona selle suure hulga inimeste 
jaoks, mis Kalevipoeg kaasa võttis. 

Nende seas olid kangelase sõbrad: Sulev, Alev ja 
kannupoiss, kasuvennad, hulk tarku, sõdurid, pääle laev- 
konna. 

Enne purjetust kogusid tuuletargad ja Mana tar- 
gad Uku kivile ja ohverdasid. 

Koidu eel sõitis Lennuk teele, koosi kohe Soome- 
maad seades, Vanavanker teejuhiks. 

Kalevipoeg istus tüürimehe kõrval ja andis käskusid 
purjetades. 

Lustiliselt lendis laev üle lainete, vahu kaar taga. 

Siis hakkas Kalevipoeg laulma ja laulis maailma 
saamise 100. 

Mitu päeva oli Lennuk purjetanud, päeva aegu 
päikese ja ööse tähtede järele. Keeletargad lael, kes ka 
merilindude keelt oskasid, juhtisid, kuhu laev pidi pur- 
jetama. 

Siis tõusis Soome nõidade tõstetud torm: pilv pei- 
tis päikese, kattis kõik silmade eest, tuul kangenes ma- 
ruks ja meri hakkas mässama. 

Tüürimees kaotas koosi. 

Küll püüdsid keeletargad lindude käest, kes karjudes. 
laevast mööda lendsid, teada saada, kuhu laeval tuli 
siht pidada. 

- Lennuk kiikus kangesti lainetel ja sööstis aegajalt 
laine turjalt alla. 

Päike, mida ei nähtud, vajus ja öö tuli pääle. 

Seitse ööd ja seitse päeva võitles Lennuk maru 
käes. 

Siis väsis loode torm. 

Päike tuli jälle nähtavale. Ja kui pisut edasi oli 
sõidetud, hakkas vaate veerul kauge kallas mustetama. 

See kerkis ikka kõrgemaks. 

Keeletark ei tunnud randa. 

Ranna lähemal hüppas Kalevipoeg laelt merre, ujus 
rannale ja hakkas köit pidi laeva kaldale vedama. 

Rand ei olnud Soome- ega Turjamaa. 

Varese käest sai keeletark teada, et koht, kuhu 
Lennuk oli purjetanud, Lapimaa oli. 

Lennuk aeti lahte, parve ääre ja kinnitati ila- 
kivide ja vaiadega kinni. 

Kalevipoeg võttis sõbrad ja keeletarga kaasa ja 
läks maad vaatama. 

Neljakesi rändasid mehed kaua mööda nõmme ja 
lagendikku, üle kanarbiku, sambla soo ja raatmaa. 

Siis tuli üksik talu. 

Ukse ees istus neiu ja ketras kedervarrel. 

Kedrates laulis ta nii viisi: 

, Oli noor naine, see läks karja saatma. 

Karjaorüst leidis ta kana ja kukekese. 

Noorik hakkas kana ja kukke püüdma. 

Kukk lendis üle metsa, aga kana selle sai naine 
kätte. 

Noorik viis kana koju ja pani ta viljaaita vaka 
alla kasvama. 

Mitu kuud läks mööda ja kanast kasvis neitsit, 
“kaunis kui kuningatütar. 

Neitsil käis kosilasi: üks oli kuu, teine päev, 
“kolmas —“ 

»Kalevipoeg,“ kostis kangelane, lävele lähenedes. 

Piiga kohkus ära, põgenes ja hakkas appi hüüdma. 

Siis tuli taat. 

See oli Lapu tark. 

Kalevipoeg soovis, et Lapu tark neile teejuhatajaks 
kaasa tuleks. Nad tahta maailma otsa purjetada. Kaa- 
ren õpetanud, et ta pidada sinivee ääre minema, kus 
palju kõrkjaid ja vahumõõku on ja kolm korda parema 
jala kannaga vasta kallast põrutama, siis valguda sala 
värav. lahti ja säält pääseda maailma otsa. 

Lapu tark ei soovitanud maailma otsa otsima minna. 
Sest sinna ei pääseda. Kes sellele teekonnale olla jui- 
genud minna, need olla Sädemete saarel hukka saanud. 
Kaaren olla põrgu teed tähendanud. 

Laplane andis nõu koju tagasi sõita ja lubas siis 
kaasa tulla teed juhatama. | 

Kalevipoeg ütles, et nad koju ise oskavad purje- 
tada ja käis pääle, et tark neid ikkagi maailma otsa 
juhataks. 

Kui Kälevipoeg, targa nõude pääle selle asja pal- 
gaks' oli lubanud,. mis tal kodu kütkes seina küljes 
kinni oli, oli laplane valmis teelistele lootsiks tulema. 

Aga vastutust reisi eest ta enese pääle ei võtnud. 

Lapuline võeti laele. Ja tema hakkas nüüd tüürima. 

Lennuk purjetas edasi. Tuule tiivul lendis laev 
ja vaht jäi kaarena tüüri järele voogama. 

Nii purjetati jälle mitu ööd ja päeva. 

Korraga sattusid nad neelu kohta. 

Laev hakkas keerlema ja kuristi ähvardas Lennuki 
kogu meeskonnaga alla neelda. Misgi ei aidanud, ei 
aerud ega purjed. 

Siis võttis Varrak, nii oli Lapu targa nimi, vaadi, 
kattis selle punase kaleviga ja punus paelad vaadi 
ümber. 

Sedamaid pani ta vaadi kütkega laeva külge rip- 
puma. 

Vaevalt oli ta seda saanud teha, kui valaskala 
tuli, sööda suhu ahmas ja nii laeva neelust välja viis. 

Nüüd purjetas Lennuk jälle edasi. 

Ta purjetas kaua ja ikka põhja poole. 

Viimaks hakkas Sädemete saar paistma: 

Eemal tõusid tule sambad ja selle kohal hõljusid 
suitsu pilved. 

Kalevipoeg tahtis Sädemete saart vaatama minna, 
kuid Varrak keelis ja hoiatas seda tegemast. 

Aga sama kui Kalevipoeg, nõudis Sulevipoeggi. 

Laev lasti Sädemete saare alla, sinna sääre ninasse, 
kus mägi suitsu, teine tuld ja kolmas kuuma vett üles 
keetis. Sulanud kivi vedelikku voolas sügavusest ja 
ujus orgu. 

Sulevipoeg sammus, suitsu sammas silme ees, tuld 
purskava mäe lähemale, imelikku looduse imet vaat- 
lema. 

Ülalt sadas tulekivi kildusid alla ja tuhka langes 
lume hangedena lagendikule. 

Mitmed kivitunglad langesid raksudes Sulevi raud- 
kuue pihta. Aga sellest hoolimata tungis vägimees 
edasi. 

Lõpuks läks kuub kuumaks ja hakkas kõrvetama. 
Sulevi ripsme karvad läksid kimarasse ja kulmu karvad 
ja juused ähvardasid kõrbema hakata. 


Naljatades taganes Sulevipoeg ja tõttas laevale 
tagasi omi tulehaavu parandama. 


Aga samal ajal kui Sulevipoeg, oli ka Kalevi kannu- 
poiss saarele läinud. 

Kalevipoeg küsis, kas Sulevipoeg kannupoissi oli 
näinud. 

See ütles, et ta ei ole. a 

Nüüd hakkasid kõik ühest suust kannupoissi hõi- — 
kama. 

Siis ilmus ilus valge lind. 

See laskis laeva laele. 

Ja selle linnu käest kuulis keeletark. kuhu kannu- 
poiss oli jäänud. 

Teispool jäämägesid ja lumelagendikka olla ilus 
koht. 

Ses kohas valitseda igavene kevad ja alaline suvi. 

'Sinna olla kannupoiss näkineitsi meelitatuna ek- 
sinud. 

Tema jäänud igavesti iluaega viitma ega tullagi 
tagasi. 

Edasi sõites jõudsid mehed sinna maale, kus kuked 
kulda, kanad karda ja haned haljast hõbedat söövad 
ja kus kapsad kuuse kõrguseks kasvavad. 

Kalevipoeg sundis sulaseid, et need läheksid maad 
vaatama ja andis keeletarga kaasa. 

Ise heitis ta Sulevipojaga laeva laele puhkama. 

Alevipoeg pandi vahti. 

Keeletark rändas ühes sulastega palju maad. Maa- 
koht oli tühi, ja ei olnud lindu ega looma liikumas. 


Päike veeris ja kadus mere lainetesse. 

Mehed olid väsinud ja heitsid puhkama. 

Teisel päeval ao aegu äratati nad hiiglaneitsi poolt. 

See oli tulnud kapsa aida lehmadele lehti kitkuma. 
Ta leidis mehed, pani nad põlle sisse ja viis koju. 


Kodu küsis isa, mis tütar oli toonud. 
Hiigla neitsit raputas mehed rüpest põrandale. 
Taat andis meestele mõistatada: 


,Kesse kõnnib kõrta mööda, 
Astub aia äärta mööda, 
Piirab pilliroogu mööda?“ 


Keeletark mõistatas: 
Mesilane, linnukene, 
Seep see kõnnib kõrta mööda, 
Astub aia äärta mööda, 
Piirab pilliroogu mööda.“ 


Hiiglane andis uue mõistatuse: 
»Mis säälta jõesta jooneb, 
Katsub küla kaevudesta, 
Kivi kildude keskelta?“ 


Keeletark uuesti mõistatama: 
»Vikerkaar jooneb  jõesta, 
Katsub küla kaevudesta, 
Kivi kildude keskelta.“ 


Veel anti mõistatada kolmas mõistatus: 
»Mõistke, mõistke, mehikesed, 
Mis tuleb ammudes  arusta, 
Singudes sinisalusta?“ 


Ka selle mõistatas keeletark ära: 
»Vihm tuleb ammudes arusta, 
Singudes sinisalusta.“ 
Siis käskis hiiglane tütre mehed rüppe panna ja 
mad tagasi viia: need olla maapäälse maailma pojad. 


kes käivad õpetusi otsimas. 


Tütar tegi nõnda. 
Ta kandis mehed kuuekesi endisesse paika. 


Kuid keeletark palus, et neitsit nad mere -rannale 

6 V. Ridala, Kalevipoeg. 


Hiiglaneitsit täitis meeste palve ja viis nemad 
rannale. | 

Nagu oleks suitsupilve sammas taeva kummilt 
ripakili maha ulatanud, kuna pikne tuld heidab, nõnda 
sammus hiiglase tütar kiiresti laeva juure. 

Laeva juures raputas ta mehed põllest hõbelaeva 
servale. 

Piiga hinge puhinast kanti Lennuk rannast peni- 
koorma kauguseni merele. 

Seda imeiugu nähes kohkusid kõik. 

Aga Kalevipoeg tänas hiiglaneitsit pilgates, et see 
palumata silmad oli pesnud. 

Siis anti käsk purjed lahutada ja põhja poole 
purjetada. 

Külm oli käre ja jää pangad ujusid purjetajate teel. 

Lennuk lõhkus lustiliselt läbi jää pankade ja lendis 
ikka põhja poole. 

Siis hakkasid virmaliste odad ja kilbid, kes taeva 
all taplust pidasid, välkuma ja punetama. 

Meeste kartus kasvis. 

Kalevipoeg julgustas mehi. 

Viimati tuli võõras rand. 

Sääl oli imelik rahvas: neil olid poolteed koera 
kehad, pikad penisabad taga. 

Näost olid nad nagu inimesed, aga kommete poo- 
lest kui tontlased. 

Kui Lennuki mehed maale läksid, tungisid peni- 
sabalised nende kallale. 

Nii ci tahtnud keegi maale pääseda. 

Kalevipoeg kargas siis laevalt ja rühkis penisaba- 
listega taplusesse. 

Ta surmas neid hulgani. 

Siis leidis ta ratsu, hüppas selle selga ja tormas 
vaeniaste. sekka. 

Aga üks väikese koguga vaenlane kinnitas kan- 
gelase teele köie. 

Ratsu kohkus, komistas kogemata ja langes sür- 
nuna sambla pääle. 

Kalevipoeg kahetses hobust, võttis sad tamme 
tüviku ja hakkas sellega põhjamaa põldusid pöörma, 
et need eal ei peaks vilja kasvatama. 

Aga põhjamaa targad palusid kangelast, et ta nende 
maa rikkumata jätaks. 

Kalevipoeg jättis oma viha ja õnnistas Põhja maid. 
et nende vetes hästi kalad sigiksid. 

Targa seletuse» pääle, et kaaren põrgu värava oli 
juhatanud sinivete ääres, kus palju kõrkjaid kasvab, 
hakkas Kalevipoeg koju kippuma. 

Varrak jälle tasu nõudina. 

Kalevipoeg ütles, et Lapu tark kõik saab, mis 
talle on lubatud. | 

Mehed läksid laeva laele ja nüüd purjetati tagasi. 

Lennuk lasti Lalli alla, Linnuse lähedale. Sinna 
oli Olev vaheajal ilusad hooned ja Kota tornid ehi- 
tanud. 

Sääl astusid mehed maale, ja kodune kägu ter- 
vitas neid kuuse ladvas kukkudes. 

SEITSMESTEISTKUMNES LUGU. 


Maal oli õnneaeg. 

Rahu valitses kõigis paigus. 

Olev oli kindlad paigad ehitanud. 

Iseäranis ilus oli see linn, mis vana Kalevi kalmu 
kohale oli tehtud. 

Selle nimi oli Linnus. 

Teine linn oli Harjumaale rajatud, «Alevi käsu 
pääle. 

Ja Sulevipoja linn oli Alutaguses. 

Aga siis tuli sõja kärin. 

Kuningale toodi Linnusesse sõna, et vaenuaeg 
läheneb, 

Kalevipoeg lasi ratsu saduldada ja sõitis Viru- 
maale. 

Kaasas oli tal suur saatkond vägilasi ja sõjamehi 
Virumaalt, Soomest ja *Saaremaalt. 

Ta ratsu kilises ja kõlises kullas: pääs olid hõbe- 
päitsed, kuldkangid valjastes ja taalervööd saba taga. 

Mõõk oli kangelase puusas, kannused jalas ja kuld- 
kilp küljel. 

Kõik imetlesid kuninga hiilgust ja ilu. 

Kui Kalevipoeg sõitis, läikis taevas, ja soo oli 
siniheline 

Neiud ihkasid vägilast enesele kaasaks. 

Kuhu Kalevipoeg sõitis, jäid jäljed ta ratsu sam- 
mudest järele tulevatele põlvedele tunnistust kandma. 

Vaenlane oli Virumaale leeri asunud. Salgad hul- 
kusid mööda maad ja põletasid külasid ja tapsid mehi. 

Kalevipoeg kihutas oma väega vaenlase kallale. 

Eelväes oli Sulevipoeg, teisel küljel Alevipoeg ja 
teisel Olevipoeg. 

Kalevipoeg ise oli sõjaväe keskkohas. 

Kalevipoeg tormas vaenlase kõige paksemasse ko- 
gusse, ja, mõõka ratsu pää kohal välgutades, surmas 
ta vaenlasi määratu palju. ; 

Kümme tuhat vaenlast langes Assamalla tapluses. 

Vaevalt oleks keegi eluga pääsnud, kui Kalevipoeg 
ome ratsu ei oleks kaotanud. 

Vaenlasi taga ajades sattus hobune sohu ja vajus 
rabasse 

Siis needis kangelane koha, kus hobune hukka 
oli saanud. 3 

Kui vaenlane põgenema oli löödud ja kuningas 
enanr põgenejaid ei saanud taga ajada, kutsus ta oma 
väe ja vägilased puhkama. 

Sõja saak jagati: kuld sai kuningale ja hõbe ja 
muu vara jaotati väepäälikute ja sõjameeste keskel. 

Kalevipoeg ülistas vahvust ja ühevalitsust, mis aitas 
isamaa vaenlase käest päästa ja laskis maleva koju. 
võidu sõnumeid viima. 

Ise sammus Kalevipoeg seltsilistega üle lageda ja 
sambla soo. 

Päeva veeruks jõudsid vägimehed laane alla. 

Siin ei olnud misgi rada. Ringi mühas põline mets 
ja kõrb. 

Silma sihilt sammusid kangelased laanest läbi ja 
murdsid enesele tänava läbi põlise metsa. 

Kui nad nii laane põue olid tunginud, nägid nad 
kaugemal suitsu. See tõusis laialisena nagu kütise suits 
ja laotus ümbrusesse. ' 

Vägimehed sammusid suitsu poole. 

Siis nägid nad enese eel leegi, mille kuma kuuse 
latvu kuldas ja pedakad punetama pani. 

Kuristiku koopast leidsid mehed pikasaba pesa, aga 
pesa oli tühi, poegi ei olnud sees. - 

Koopa suus istus vana eit koduhoidjana ja katsus 
aeg ajalt keedust pajast, mille all leek lõkendas. 

Alevipoeg hakkas küsima, mis eit keedab. 

Vanamoor lausus, et ta enesele ja poegadele lahja 
leemekest valmistab. 

Sulevipoeg käskis võõraste osa juure lisada ja ise 
magama heita. 

Nad lubasid paja eest hoolitseda. 

Vanaeit oli sellega nõus ja hoiatas kutsumata võõra 
eest, kes paja võiks kuivaks teha. 

Kangelased kolmekesi olid valmis korda mööda 
valvust pidama. Kalevipoeg oli kavalam, ega lausu- 
nud midagi. 

Kortsus palgega eit puges põõsastikku puhkama. 

Kalevipoeg sirutas enese tule paistel pikali, Sulevi- 
poeg käänis küliti põõsa varju” ja (Olevipoeg sinna 
samasse lähedale. 

Alevipoeg jäi valvama. 

Ta istus tule ääres ja kohendas tukkisid koomale, 
kui lõke kippus raugema, ja pani raagu pääle. 

Kuida ta nõnda tuld puhus ja lõket elustada püü- 
dis, tekkis salaja nagu muru alt härjapõlvelase poeg ta 
lähedale. 

See oli kolme vaksa kõrgune, ja kuldkellake oli ta 
kaelas. Väikesed sarved olid ta kõrva taga ja kitse- 
habe lõua all. 

Härjapõlvelane tipsas tule ligemale ja palus katlast 
leent maitsta. 

Alevipoeg sai kohe aru ja ütles: ,,Kui sa vilet- 
sake katla ei kukuks, siis lubaksin küll leent katsuda.“ 

Härjapõlvelane lubas paja servast kinni hoida. 

Ja enne kui Alevipoeg oleks jõudnud midagi ütelda, 
oli võõras lipsti katla serva pääl leent lakkumas. 

Sääl sirgus ta pilve kõrguseks, lakkus leeme ja 
kadus siis kui kastekene päikese paistes. 

Ainult nagu sinist suitsu vinetas valvaja silma ees. 

Alevipoeg vaatas pada: see oli kui pühitud. 

Ta kandis uuesti vett katlasse, tõi kapsapää täiteks, 
naeris iseeneses ja äratas Olevipoja. 

Ise puges ta puhkama. 

Olevipojaga kordus sama lugu kui ennemini Alevi- 
pojaga. 

Ja samuti Sulevipojaga. 

Sulevipoeg täitis jälle oma korda paja ja äratas 
Kalevipoja. 

Kalevipoeg jäi valvama. 

Ta istus tule ääres ja pani puid pääle. 

Akki ilmus nagu muru alt väike härjapõlvelase 
poeg ta juure ja palus ainekeelil luba leent katsuda. 

Kangelane lubas, kui ta kella kaelast võtab ja ta 
kätte annab, sest selle kõlinast võiksid teised ja vana- 
eit ärgata. 

Küll puikles väike mehike vasta, aga Kalevipoeg 
ei jätnud. 

 Härjapõlvelane võttis kellakese kaelast ja andis 
Kalevipoja kätte. 

Viimane lubas selle nii kaua pandiks pidada, kui 
mehike sööb. 

Nii pea kui Kalevipoeg kellakese kätte oli saanud, 
lõi ta sõrmega krõpsti väikese mehe kulmu pääle. 

Raginaga, nagu oleks kõu käinud, vajus härja- 
põlvelane maa alla. Muud ei jäänud järge kui pilveke 
sinist suitsu. 

Selle pääle ärkasid muud vägilased. Samuti vanaeit. 

Vanaeit mõistis kohe, mis oli sündinud. Ta nägi 
vanasarviku saladusliku kella, mis jõudu kasvatab. 

Siis pistis eit laulma. Enne olla ta noor olnud ja 
kõigi kosilaste silmad põlenud ta ilu pääle. Kalev pak- 
kunud talle kätt ja Sulev tahtnud suud anda. Tema löö- 
nud lausa Kalevipoega ja suisa Sulevipoega. Enne 
ei olla ta kaela murdnud ega mõtelda nüüdgi murda. 

Nende sõnadega kargas põrgu vanamoor . kõrgelt 
alla kuristikku, kuhu härjapõlvelane ennemini oli lange- 
nud. Vägilased jäid neljakesi eide lendu imetlema. 

Sööma aegu jutustasid mehed, kuida nende käsi 
ööse oli käinud. 

Kalevipoeg soovitas puhkama panna. 

Hommiku lubas ta uue teekonna ette võtta, sõbrad 
võisid koju naiste-laste juure minna. 

Kesköö aegu, kui kangelased magasid, hiilisid mu- 
rueide tütred kaste langetes uinujate lähedale ja hak- 
kasid Kalevipoja pää ümber und õmblema, mille kirjad 
tõest ja valest olid kokku kujutud. 

Kui koidukana kõõrutas ja kägu kuuse ladvas 
kukkuma hakkas, kargasid murueide tütred jälle anger- 
varsa varre ja kurekatla põhja päält ja kadusid. 


89 


KAHEKSASTEISTKUMNES LUGU. 


Päev oli tõusnud, kui Kalevipoeg ärkas. 

Seltsimehed suikusid veel. 

Kangelane kargas püsti, võttis linnupetet ja läks 
vaatama, mis eile oli juhtunud. j 

Kuhu eile härjapõlvelane sinise suitsuna oli ka- 
dunud, läikis nüüd sinine vesi. Kõrkjaid kasvis kalda 
lähedal. 


See oli see koht, mis maa-alusesse maailma viis 
ja mida Kalevipojale mitu korda oli juhatatud. 


Kalevipoeg põrutas kolm korda pahemat kanda. / 

Salavärav valgus lahti. 

Kangelane vaatas läbi prao koopasse: sääl oli 
jalgrada. 

Suits vinetas koopa suu kohal ja tagamalt tõusis 
aurL. 

Suits ja nõgi puutus igal pool silma, kui Kalevipoeg 
küürakili koopasse tungis. 

Kange karm tahtis tema ära läkatada. Siis kuulus 
kaarna kronksumist kuuse ladvast, see õpetas ja käs- 
kis kella kõlistada. 

Kalevipoeg kõlistas ja jalamaid oli suitsu vinetus 
kadunud. 

Kangelane rändas edasi. 

Kaugus kahanes. 

Esite paistis veel pisut valgust koopa suust, aga 
aega mööda kadus see ja käija pidi käsi kaudu katsuma 
edasi minna. 

Korraga kuulis sammuja hiire. See piiksus ja käs- 
kis kella kõlistada. 

Sündis imelik lugu: pimedus kadus ja kangelane 
võis nüüd jõudsasti edasi astuda. 

Valgus oli kahvatu nagu kuu kumamine leina- 
lise lepiku kohal. 

Aga nüüd tulid uued takistused: hämbliku võrgu 
sarnased lõngad nagu kõige peenemast poordi karrast, 
lugematuma kordseks keerdud, olid teel. 

Kalevipoeg katsus võrgust läbi tungida. Tugeva 
käega kiskus ta lõngu puruks. Aga mida enam ta neid 
katkus, seda tihedamaks need läksid. 

Ta ei saanud sammugi edasi. Ta väsis, tüdis ja 
tülpis ära. 

Omas kitsikuses imetles vägimees, kuida ta neist 
lõngadest jagu ei saanud, ja ometi oli ta ennemini 
seinu ja müüra maha murdnud. 

Siis kuulus kärnkonna kurnutus. 

Jälle kästi kella kõlistada. 

Kalevipoeg kõlistas. 

Kohe hävisid võrgud ja nõiakõngakesed. 

Nüüd jõudis Kalevipoeg jõe kaldale. 

See ei olnud lai ja silma nähes ka sügav mitte. 
Ta võis pisut enam kui sülla laiune olla. 

Kalevipoeg tahtis jõest üle astuda. Aga nii pea 
kui ta jalga teisele kaldale asetas, kaugenes see ja 
kangelase jalg puutus vette. 

Kalevipoeg kordas katse mitmele korrale, ei midagi! 

Ta imetles, kuida ta nüüd sest väikesest jõest ei 
tahtnud üle saada, kuna Peipsigi teda ei olnud takis- 
tanud. 

Nüüd õpetas vähk ja kell saatis jälle takistuse eest. 

Kalevipoeg kõlistas ja võis nüüd kergesti üle jõe- 
astuda, sest vesi valgus ära ja joom muutus kuivaks 
maaks. 

Kalevipoeg astus varmsalt edasi. 

Et päikest ei olnud, siis ei teadnud ta arvata, kui 
palju aega oli kulunud. 

Äkki ilmusid pihulaste parved ja need hakkasid 
käijat piinama. 

Ta surmas neid, mis võis. Kuid misgi ei aidanud, 
näitas, nagu oleks nende parv veelgi paksemaks läinud. 
Neid tungis suhu, silmi ja nina sõõrmetesse. 

Sirtsu nõu mööda kõlistas Kalevipoeg jällegi. 

Ka pihulased kadusid. 

Kangelane istus nüüd murule maha puhkama. 

Istudes mõtles ta, et ta kella enam käest ei pane, 
sest kell võis talle iga kord abiks olla. 

Kalevipoeg köitis kella väikese sõrme külge. Ta 
võttis suurust ja tukkus puhu aega, võib olla tunni. 

Siis rändas ta edasi. 

Põrgulased kuulsid müdina, mis Kalevipoja sam- 
mud tekitasid. 

Nad läksid varitsema ja märkasid, mis nende rahu 
ähvardas rikkuma tulla. 

Tulist nelja tõttasid nad koju sõna viima, et Ka- 
levipoeg tuleb. 

Vana sarvik käsutas otsekohe sõjamehed kohale. 

Enne kui põrgulased kangelasele vasta jõudsid tulla, 
tuli jõgi vasta. 

See oli lai ja voolas sula tõrva ja vaiku. Lained 
leegitsesid põledes ja sest virvendas sinist suitsu ja 
tulist lõhna üles. 

Üle jõe viis sild ja silla keskkoht oli terasest teh- 
tud. Silla alus oli rauast ja terasest sambad toetasid 
silda. 

Silla pääl olid kõige vägevamad põrgu kangelased. 

Sinna kogus vana sarviku sõjaväge murdu. 

Sillal oli üks salk ja silla taga teine, tagavaravägi 
oli kaldal ja kaugemal. 

Meeste paljus ei kohutanud Kalevipoega. 

Ta seisatas silmapilguks ja hakkas vastaseid sillal 
ja teispool silda pilkama. Ta nimetas neid konnakarjaks 

Sedamaid tõmbas vägimees mõõga tupest. Astus 
esite sammu, siis teise ja lähenes pikka sillale. 

Siis hüüdis kangelane, et põrgulised eest ära kaok- 
sid, muidu tapab ta nad maha. 

Põrgulised ei käskinud hoobelda, enne kui õhtu 
on- tulnud. | 

Kalevipoeg astus silla juure. 

Ammukütid olid kalda lähedal, need lasid vibu- 
dega nooled lendma ja samal ajal saatsid lingumehed 
hoo kiva. 

Silla kohal olid odamehed ja nuiamehed ja nende 
taga teised sõjamehed tapritega. | 

Kalevipoeg ei heitunud, vaid seisis kui raudsein, 
nagu tamm kesk tormi. 

Siis tungis ta vaenlaste pääle ja pani mõõga 
välkuma. 

Ta tappis põrgulisi nagu murdu murule maha. Aga 
uued, vastsed tulid langenute asemele. 


Ikka enam käis Kalevipoeg pääle ja taplus läks 
ühte soodu tulisemaks, kuna sarvik alatasa ikka enam 
väge ja tugevamaid sõjamehi juure saatis. 


Ta lubas verehinna sellele, kes Kalevipoja surmaks. 


Sild vankus määratuma väe all ja aluspalgid pai- 
nusid nagu rängast koormast. 


Aga Kalevipoeg seisis vankumata, kand sillal ja 
teine kaldal. 


Nagu loogu niitis mõõk põrgulisi, teised hakkasid 
põgenema. 

Vanalsarvikul tuli juba hirm, kuid sedamaid püü- 
dis ta jälle põgenejaid koguda ja saatis ikka vägeva- 
maid sõjamehi ette. 

Ta tegi kodu kaitseks tõkkeid, heitis vaenuvärava 
ette kivirahnusid, ja veeretas kaljusid väravate toeks. 

Kui vana sarvik kodutee oli tõkendanud ja käigu 
koha kindlustanud, siis valitses ta vägimeestest sada 
kõige vahvamat. 

Need olid karu kangused ja nõia vihtluses võimsaks 
võlutud. 

“Aga Kalevipoeg oli murdumata. Ta vihtus vaen- 
'lasi maha kui pihulasi ega annud ühelegi armu. 

Viimaks jäi võit kangelase kätte: põrgulised lama- 
sid kõik surmatutena maas. 

Kalevipoeg istus nüüd silla serva pääle puhuks 
ajaks puhkama. 

Pärast puhkust koristas ta silla korjustest. Ta vis- 
kas neid jõkke, kaldale, luhtadele. 

Siis sammus ta edasi. Raud sild raksus ja alus- 
palgid paukusid. 

Varsi sai kangelane teisele kaldale vaenuvärava 
ette, kuhu sarvik kalju rahnudest kunstlikka tõkkeid oli 
loonud. 

Kalevipoeg peatas, lasi põraka värava pihta, lasi 
teise ja kolmanda. 

Samba pakud lendsid puruks, ja toed kukkusid 
maha, nii et killud kaugele käisid. = 

Ta koristas risu teelt ja tungis nüüd mööda täna- 
vat edasi, üle õue, otse ukse ette. 

Murdis ühe hoobiga ukse piitadest ja sagaratest. 


Siis tormas ta tuppa, nii et põrand paukus ja tuba 
taarus. 

Esitoas oli eidekene, kahvatanud naise vari. See 
mäitas kangelase meelest nagu ema Linda kuju olevat. 

Eit istus voki taga ja tallas ratast ning keeru- 
tas ketra. 

Linad olid kuldsed ja villad hõbedased. Neid las- 
kis ta värtna pääle lõngadeks, vahete vahel koonalt sõr- 
mega sorkides. 

Aeg ajalt kastis eit sõrme kaussi, mis paremal 
pool voki sambas oli. [ 

Ses oli kallis elumärg, kuna pahemal pool närtsi- 
mise vedelik läikis. 

Silma pilgutades tähendas ketraja paremapoolse 
kausi pääle. : 

Vägimees mõistis. 

Ta võttis kuldkausikese ja rüüpas jõudu suuren- 
davat märga. 

Sedamaid haaras ta rahnusid ja saatis need vihi- 
sedes vasta salakambri seina. 

Sellest tõusis põrgu põhjas olev meri kohama ja 
vahutama ja sädemeid kerkis sügavusest. 

Kambri seinad ei kestnud, ja varisesid maha. 

Sarviku ema oli seina taga: jalg tallas kangas- 
jalga, kuna näpud niisi nagistasid ja lõuendit lõksu- 
tasid ja paugutasid. 

Eit nägi kuldkellukese tulija käes ja hakkas kohe 
seda enesele nuruma. 

Kalevipoeg päris, kus pere taat on, ega lubanud 
enne kellast kõneldagi. 

Memm ütles, et peremees kodunt ära on läinud, 
juba tunaeile, ja enne tagasi ei jõua kui homme hom- 
miku. 

Siis lubas ta kangelase auks peo teha, kui see ta 
seltsiks jääb ja käskis seda pahemalt poolt kangas- 
jalgu leiduvast kruusist keelt kasta. 

Kalevipoeg ütles ole terve: tal ei olla janu. 

Nüüd silmitses ta võõrast paika: ehk leiab koge- 
mata salaukse. 

Toa seinas oligi väikene uks. 

Kalevipoeg läks ligemale, pani peo piida kohta ja 
tahtis ukse lingist kinni hakata. 

Aga nii pea kui ta sõrmed linki puudutasid, käis 
uks ise kärinaga lahti. 

Ukse tagant tormasid sarviku sõjamehed kange- 
lase kallale. 

Kalevipoeg seisis paigal ja kes iganes usaldas kallale 
tungida, selle suigutas ta jalamaid. 

Kolmkümmend korjust lamas varsi põrandal. 

Siis hakkas sarvik tagaseinast hüüdma. 

Ta nimetas Kalevipoega vargaks, röövliks ja rii- 
sujaks. 

Kangelane ei käskinud mullust meele tuletada. 

Ta nõudis: särvik 'tulgu välja võitlema. 

Ta lubas mõõga tuppe pista, et nad ühe võrrased 
oleksid. 

Sedamaid päästis ta kellukese paelust ja pani selle 
tasku. 

Aralt tuli sarvik kambrist: ta oli kahvatu kui lumi. 

Särvik oli ehmatusest nii kohmetanud, et ta ei 
teadnud, mis ta tegi. 

Sämpsatuses haaras ta jõudu kahandava kruusi 
ja jõi. 

Aga seda silmapilku tarvitas Kalevipoeg: ta kah- 
mas jõudu andva kruusi. 

Nagu tuleleek lagus märjuke mööda ta sooni ja 
eluvaimud virgusid imeliku jõuga. 

UHEKSASTEISTKUMNES LUGU. 


Seitse päeva ja ööd võitles Kalevipoeg põrgulisega. 

Kangelase rammu kippus juba raugema, ilma et 
ta sarvikust ikka veel jagu oleks saanud. 

Seda märkas ema vari: võttis koonla, keerutas 
kümme korda ringi ja heitis põrandale. 

Kalevipoeg mõistis. 

Ta sasis sarviku säärtest kinni, keeritas teda üles 
tõstes kümme korda ja viskas maha. 

Siis köitis vägimees sarviku jalad kammitsasse ja 
kinnitas kammitsa kalju külge. 

Põrgu väravale veeretas Kalevipoeg sauna suu- 
ruse kivi, et sarvik enam välja ei saaks. 

Siin võis põrguline nüüd oma meelehaiget kalju- 
dele kaevata ja hoiata. 

Kalevipoeg oli omad asjad õiendanud. 

Sarvik haletses oma osa; kuid ei käskinud Kale- 
vipoega hõisata, enne kui päike õhtule on jõudnud. 

Kalevipoeg ei võtnud sarviku sõnu kuuldavaks. Ta 
tõttas põrgu varakambritesse, täitis neli kotti kulda ja 
hõbedat täis ja tahtis viiet võtta. 

Aga siis kuulis ta hiire viiksuvat. See hoiatas üle- 
liigist võtmast. 

Nii jättis kangelane viienda koti maha. 

Sedamaid sammus Kalevipoeg üle raudsilla, nii et 
aluspalgid paukusid ja kõik kohad raksusid. 

Seda kuuldes kukkus põrgu vanamoor sajatama ja 
Kalevipoega needma. 


Kalevipoeg tõttas edasi. 


Ta oli tüki maad käinud, siis puhkas ta jälle pisut 
ja tukastas puhu aega. 

Edasi minnes hakkas viimati valgust paistma. 

Raske koorm piinas kangelase pihtu, ta nõretas 
üleni higist ja lõõtsutas tulist lõhna hingates. 

Alevipoeg ei olnud raatsinud koju minna. 

Ta ootas ikka veel kuristiku suus Kalevipoega. 

Kaua oodates läks aeg juba igavaks. Ta ei osa- 
nud arvata, mis sõbraga oli juhtunud. Sest see ei 
tulnud ikka veel tagasi. 

Siis kuulis ootaja ühel õhtul maa põhjast kanget 
müdinat. 

Videvik oli käes, kui Kalevipoeg viimaks nähtavale 
ilmus, kuld- ja hõbekotid õlal. 

Kohale jõudes laskis kangelane ränga koorma maha 
ja heitis ise pikali. Alevipoeg läks sõbrale vett tooma. 

Alevipoja käest kuulis Kalevipoeg, et ta nädalat 
kolm ära oli olnud. Ja selle järel jutustas Kalevipoeg, 
mis tema põrgus nii kaua kinni oli pidanud ja mis 
sääl oli juhtunud. 

Pärast tappis n peopäevaks ilmatu suure 
härja. 

Vägilased sõid ja jõid ja siis heitis Kalevipoeg 
puhkama. 


Alevipoeg jäi kulla kottidele valvust pidama. 

Kalevipoeg uinus päeva kaks põrgu väsimust. Alles 
kolmandal päeval, keskhommiku aegu, ärkas ta hobuse- 
kabja müdina pääle. 

See lähenes tuhatnelja üle silla ja tuli kangelaste 
poole. 

See oli sõja käskjalg. 

Keskpäeva aegu tõttasid-vägimehed teele. 

Alevipoeg võttis ühe koti õlale, kolm jäi jälle Ka- 
levipoja kanda. 

Kalevipoeg jäi nüüd Linnusesse elama. Sõbrad olid 
ta kõige lähem selts. 

, Need ajasid pääle, et kuningas kosja läheks, aga 
see ei tahtnud sest palju teadagi. 

Selle asemel pidutses Kalevipoeg sagedasti omade 
seltsilistega. Ja lusti helin kuulus alati kaugele. 

Pidu aegu laulis laulik kord loo Siuru linnust. 

Selle pääle tuli kord laulda Alevipoja kätte. Ja 
hiljemini laulis Sulevipoeg. 

Kui pidu kõige paremas hoos oli, ratsutas sõja- 
käskjalg tuhatnelja Linnusesse. 

Sõna tooja teadis järgmist jutustada. 

Lätimaale“ oli laevadega suur hulk -raudmehi 
ilmunud. Teisi vaenlasi oli oodata Peipsi- tagant Vene- 
maalt ja samuti lõuna poolt Poola piirilt. 

Kuid Kalevipoeg pidutses edasi ja laulis. Ta käs- 
kis sõpru juua ja hõisata. 

Sedamaid ilmus Lapu tark ja see nõudis enne- 
malt lubatud tasu. 

Ta oli võlvi alt kivikojast kütkest varanduse leid- 
nud, mida ta nüüd enesele päris. 

See oli raudkaantega raamat. 

Kalevipoeg ei mäletanud kütkesse pandud va- 
randust. 

Sellesse oli Kalev lasknud palju tarkust üles panna. 
Raamat sisaldas vanaaegse vabaduskirja. 

Pohmeluses pääga ei hoolinud Kalevipoeg varan- 
dusest ja käskis Varraku varanduse enesele ajaviiteks 
kaasa võtta. ? 

Sulevipoeg ei tahtnud lubada, et varandus järele 
vaatamata võõrale antakse. 

Aga Kalevipoeg ei söandanud tõotusest loobuda. 

Varandus oli kolme ahelaga kütkendatud. Need" 
olid kolme lukuga kinni pandud ja võtmeid ei võinud 
keegi leida. 

Varrak teadis küll, kus võtmed olid, aga ta ei 
ütelnud. 

Siis käskis Kalevipoeg müüri maha kiskuda ja 
kalju ühes kütketega välja võtta. 

Raske kivi veeretati vankrile. Härja paar rakendati 
ette ja need viisid varanduse sadamasse. 

Sääl laaditi ta laevale ja Varrak sõitis sellega 
minema. 

Nüüd saabusid sõja käskjalad. 

Kalevipojale toodi teade, et sõda oli puhkenud. 
Raudmehed olid maale tunginud. 

Hirm oli kõik vallanud. Ka vahvad sõdurid olid 
murelised, sest mõõk ei hakanud raua pääle ega kir- 
ves saanud teraskaitsest jagu. 

Käskjalad söödeti ja joodeti ja viidi puhkama. 

Kalevipoeg ei saanud und laugudele. 

Ta läks vainule ja sammus siis isa kalmule. 

Aga isa haua kohal oli kõik vait. Lained veersid 
vingesti, tuul hoogas kaugel, kaste -oli kurb ja pilve 
silm oli pisarapiluline. | 

Kurvalt läks Kalevipoeg koju. 

KAHESKUMNES LUGU. 


Kalevipoeg saatis käskjala teele. 

Käskjalg pidi kuninga käsu viima, et sõjamehed. 
kuningat ootamata, kiiresti valmistdksid vaenlast vasta 
võtma. 

Ja enne kui Kalevipoeg kodunt minema sõitis, käs- 
kis ta Alevi ja Sulevi oma varanduse varjupaika toi- 
metada. 

ööse kaeveti salamahti haud ja sinna muru rüppe 
maeti Kalevipoja vara: kuldkübar, sõja liivits, hulk 
sõjast saadud sõlgi, päratu palju hõbehelmi ja kaela- 
rahu, vanu rista, rõngastaalrid, rublatükka ja lugematus 
muud. 

Kui koit kerkis ja taevas punetas, võttis Kalevi- 
poeg mõõga ja köitis selle puusale. Siis võttis ta oda, 
kilbi, talutas fatsu tallist. 

Sedamaid andis ta kilbi Alevile, see oli ta kannu- 
poiss 

Siis pani ta sariluige suu ääre, hakkas sõja sarve 
ajama ja sõja rahvast kokku kutsuma. 

Valjusti luikas Kalevipoja sõjasarv. 

Mägi märkas, mets ärkas, tuule hoog jäi tukku- 
ma, mere kohin mõtlema. Kõik kohad kajasid vasta. 

Tõrved tõrasid Viru rannast, Järvamaalt, Harju 
rajalt, Läänemaalt, Alutagusest ja Tartu poolt. 

Ikka valjemini kostis Kalevipoja sõjasarve hääl. 

Sõdurid rühkisid teele, kõik valmistasid vaenu vasta. 

Sõja sarv luikas, et kõik kohad kajasid: mägi, 
mets, kõrb ja kaljud. 

Igalt poolt valgusid väed kokku, lipud lehvisid ja 
sõjaratsud hirnusid. 

Määratuna liikus maleva Taara hiie poole, Kalevi- 
poja sõja sarve häält kuuldes. 

Sinna Ema jõe kaldale tuli Sulev oma suure sõja- 
väega ja Olev omade odakandjatega, sinna kogus viis 
sada Viru vanemat oma rahvaga. Kuus sada päälikut 
oli Kuresaarest ja seitse sada oma sõjaväega Soomest. 

Lagedal järjestati maleva ja loeti üle. 

Viies õhtu lähenes, kui viimased väed kohale 
jõudsid. 

Leer oli lagedal üles löödud. Päev pidi puhatama, 
teine teele valmistatama. 

Kolmandal päeval enne koitu ruttas maleva vaenu- 
teele. 3 

Ta liikus keskhommiku poole. 

Teisel päeval läks taplus raudrüütlitega lahti, kes 
maale olid tunginud. 

Kalevipoeg tungis igal pool esimeste seas raud- 
meeste ridadesse. 

Palju langes malevlasi. Juba hommiku kaotas Ka- 
levipoeg oma hobuse. 

Sõjakirves haavas Sulevi, puusa luuni tungides 
Ta langes murule, elu kippus kustuma. 

Aga sõnatark võlus vere voolu ja parandas 
häava. . 

Kalevipoeg raius ise raudmehi maha, nii et neid 
lademetesse lagedale jäi. 

Pärast lõi ta vaenlase põgenema. 

Looguna lamas kooljaid vaenuväljal: päid siin. 
liikmeid sääl ja loikudena punetas veri murul. 

“Age palav vaevas kuningat. Tal oli kole jänu ja 
nii läks ta järve kaldale jooma. 

Janus jõi ta järve kuivaks. 

Järve ümber maeti surma saanud sõdurid. 

Paar päeva puhkasid võitjad ja arstisid lahingu- 
tes saadud haavu. 

Kolmandal päeval mindi jälle teele. 

Maleva jõudis Püha järve lähedale Võhandu ääre 

Jõest tehti sild üle ja sõjavägi läks teisele poole. 

Pihkva piiril olid poolakad, tatarlased ja leedula- 
sed leeri löönud, nagu kuulajad teatasid. 

Esimesel päeval tappis Kalevipoeg oma väega po9- 
lakaid rängasti ja teisel päeval kestis taplus tatarlas- 
tega edasi. 

Seitse päeva kestis lahing. 

Ses suikus ka palju vägimehi Kalevipoja väest. 
Muude seas säi Sulevipoeg surma. 

Siis kogus Kalevipoeg uuesti oma väe ja viis sõ- 
durid venelaste vasta. 

Alevipoeg sai käsu esimeste ja keskmiste vaenlase 
ridade kallale tungida. 

Taplus oli kole ja verine. 

Kalevipoeg andis käsu vaenu tegevust puhuks ajaxs 
peatada, et aega oleks surnuid matta. 

Sulevile tehti kõrge kääbas ja selle otsa paigutati 
ta põlenud põrm. d 

Ehk küll kaks päeva' on võideldud ja vaenlasi 
maha tapetud, ei tahtnud tapluse lõppu tulla. 

Palju langes vägimehi, maleva read harvenesid, 
kes veel püsisid, neid hakkas hirm valdama. Põge- 
mine haaras elusse jäänud. 

Ainult Olevipoeg, Alevipoeg ja Kalevipoeg seisid 
vankumata kui raudsein vaenlaste vasta. 

Vast päeva veeruga vaikis vaenuväli ja pimedus 
lõpetas veritöö. 

Videvikus läksid kangelased lagedale vaatama, kas 
kusgi vett leidub. 

Orus oli väike järv kõrgete kallastega. 

Järv läikis eha valges. 

Vägimehed läksid järve ääre janu kustutama. 

Järve kumardades, et juua saaks, vääratas Alevi- 
poja jalg ja ta langes lainetesse. 

Teised tõttasid appi, kuid ei saanud sõpra enam 
päästa. 

Nad kandsid koolja kaldale ja matsid maha, kal- 
mule kõrge kääpa luues. 

Järvest läigib nüüdgi Alevipoja mõõk, ainus mä- 
lestus kangelasest. 

Vaenu viletsus, sugulaste surm mõjus raskesti Ka- 
levipoja pääle. 

Ta jäi kurvameelseks, ei saanud päeval püsi ega 
ööse rahu. 

Kalevipoeg andis võimu Olevipoja kätte, loobus 
valitsusest ja taandus laane üksildusesse. 

Mitu päeva rännates jõudis käija Koiva jõe kaldale, 

Siin leidis ta varjupaiga, asutas enesele kesk 
kuuski korjuse ja tahtis rahupäivi viita. 

Kalevipoeg kaebas kustumata kurbuses omi sõpri 
ja seltsimehi ja vaevles ööd ja päevad, einet võtmata. 
Viimaks tuli nälg. ; 
Vägimees võttis varda ja tahtis vähki püüda. 

Aga randa tulnud raudlased -sattusid ümbrusesse. 
Nad nägid Kalevipoja, ja meelitasid teda enestega liitu 
tegema. 

Kalevipoeg pööris petistele selja ega lausunud 
sõnagi. 

Sellegi pärast nägi ta selgesti vee pinnalt, kuida 
nurjatud mõõga tõmbasid ja talle selja takka kallale 
tahtsid tungida. 

Siis lausus Kalevipoeg pettust nähes, et see mõõk 
veel tagumata on, millega talle, selja takka kallale tuu- 
gides, võidakse viga teha. 

Sedamaid haaras ta valeliku võõra kübarat pidi, 
keeritas õhus kui koonalt ja virutas rinnuni muda sisse. 

Samuti tegi ta teise ja kolmandaga; teine vajus 
näost saadik rappa ja kolmas üleni. 

Veel ei jätnud raudlased teda rahule. 

Ühel päeval tuli üks raudlane teda jälle kiusama. 

Kui see Kalevipoega mesikeelil oli meelitanud, käs- 
kis kangelane mehe vaatama minna, kas vähivarda 
otsa vähk on tulnud. 

Kalevipoeg oli pedaka tüviku vähivardana jõkke 
pannud. 

Raudlasel ei olnud jõudu varrast liigutadagi. 

Kalevipoeg läks ise kaldale ja tõstis ilma vaevata 
varda veest: hobuse raisk oli söödaks otsas. 

Kalevipoeg käskis raudlase koju minna ja tun- 
nistada, mis ta Kalevipoja vägevusest oli näinud. 

Ennemini elada tema, Kalevipoeg, üksi kehvana 
mehena, kui et ta ennast annab kütkendada; teda ej 
omandada üksgi orjaike. 

Võõraste eksitamised pahandasid Kalevipoja meelt. 

Ta jättis oma varjupaiga maha ja läks jälle mööda 
kõrbi rändama. 

Nii sattus ta Peipsi ümbrusesse, Kääpa jõe ääre. 

Kalevipoeg tahtis jõest läbi minna. 

Ta astus jõkke. Ja kahekordist manamist meele 
tuletades lõikas mõõk, mis ikka jõe sügavuses magas. 
kangelase jalad põlvedeni. 

Surmavalus kisendas Kalevipoeg ja hüüdis appi. 
Käpili roomas ta kaldale. Siin langes ta lagedale ja 
veri valgus murule. 


Kalevipoja keha kattis vakamaa ala maad. 

Appihüüd ja kisendus tungis pilvedeni, Uku tu- 
badesse. Veel nüüdgi kuulub see surmavalus kisendus 
alatasa Eesti poegade ja tütarde kõrvu. Ja võib olla: 

saab veel aastasadu kuuluma, kunni surm viimse lau- 
liku suu suleb. 

Taevalised tõttasid hädakohale, võidsid värd ja 
vermed ja vaigistasid valu. 

Sellegipärast sigis haavust surm ja noorena närt- 
sis kangelane. 


Ta võitles kaua ja vaakus valusasti hinge. Veri 
tarretas väljal ja pani selle punetama. Keha oli külm 
ja kange, süda ei tuksunud enam ja verevool vai- 
kis, siisgi särasid Kalevipoja silmad selgesti ja nende 
sära paistis taevaliste tubadesse. 

Vägimehe vaim kerkis pikil tiivul pilvedesse ja 
tõusis taevasse. 

Taevas sai Kalevipoeg enesele terve keha. Sääl 
kesk kangelaste pidu maitsis ta igavese põlve õnne ja 
puhkas väsimusest. 

Ta istus tulepaistes kangelaste seas ja kuulatas, 
kuida laulikud tema icgusid üilstasid. 

Kaua mõtles Vanaisa, mis ta Kalevipojale tööks 
annaks. 

Ta kutsus taevalised kokku nõu pidama. 

Kalevipoeg otsustati põrgu vahiks panna. 

Lahkunud vaim saadeti hangunud kehasse. Keha 
toibus, kuid jäi jalutumaks. Seda ei võinud jumaladgi 
pärandada. 


Kangelane pandi valge ratsu selga ja saadeti sala- 
teed mööda põrgu väravasse. 


Kui Kalevipoeg põrgu väravani oli jõudnud, kuu- 
lus hääl ülevalt: ,Löö käsi kalju !“ 


Kangelane lõi kalju lõhki, aga käsi jäi kalju külge 

Sääl istub Kalevipoeg nüüdgi valge ratsu seljas, 
käsi kalju kütkes, vahib põrgu väravat ja kaitseb 
kütkes teise kütkeid. 

Põrgulised püüavad mõlemalt poolt põlenud pii- 
ruga ahelaid hapraks teha ja kütkeid katki murda. 

Jõulu aegu lähevad lülid juukse karva peenuseks. 
Aga siis hüüab koidu kukk Looja väravalt ja ahelate 
lülid jämenevad jälle järsku. 

Vahete vahel katsub Kalevipoeg kätt lahti kis- 
kuda. Ta raputab ja raksutab, nii et maa põhi müdiseb. 

Kuid Mana hoiab meest, et ta põrgu väravast ei 
pääse vahti pidamast. 

Aga kord algab aeg, kui kõik piirud mõlemalt 
poolt leegitsema lõkatavad. 

Siis lõikab tulileek kaljukammitsa katki. 

Siis pääseb Kalevipoeg kalju küljest ja tuleb ta- 
gasi ja loob Eesti uue õnnepõlve. 

